
Maske e ta 90% exitoso 

AZV no ta cubri transplante di higra 


Fin di siman ta laga tres 
morto atras 

ORANJESTAD - Trafico y lama a costa bida di tres 
persona entre diabierna cu diadomingo tras di lomba. 
Ademas di victima fatal den accidente di trafico na Pos 
Grandi, y e persona cu a hoga na Dos Playa, tambe e 
redaccion aki a obtene informacion di un di tres morto 
tragico, caminda un bishitante a hoga na Punta Brabo. 
Palabra di condolencia ta bay na famia di e fayecidonan. 



Cinearuba nomina 
na Hulanda 

Detencion indefini di peticionario di asilo ta contra tratadonan 



ORANJESTAD - Segun 
Ngo Chun Luk, trata- 
donan internacional ta 
prescribi cu si detene 
peticionario di asilo esaki 
mester tin un motivacion 
fuerte. Por ehempel pa 
percura cu hende no ta 
disparce mientras ta tra- 
mita nan peticion. Sinem- 
bargo e detencion mester 
ta proporcional cu e meta 
pa cual ta detene. Deten- 
cion indefini ta contra 
tratadonan y gobierno 
mester por motiva e du- 
racion di detencion sufici- 
entemente. 

Diahuebs ultimo a tuma luga 
un evento na Universidad di 
Aruba (UA) unda Ngo Chun 
Luk, alumno gradua na nivel 
di masters di facultad di ley 
(FDR) di UA y na Maastricht 
University cu PhD conhunt- 
amente cu Kelly Bendelow, 
protection officer di e agencia 
di refugiado di Nacionnan 
Uni (UNHCR) a papia to- 
cante derechonan di refugia- 
donan y peticionario di asilo 
(asielzoekers). 

Durante Chun Luk su pre- 
sentacion, mirando cu e top- 
ico aki ta uno sensibel y cu 
mas y mas ta hayando aten- 
cion bou comunidad, el a pidi 
publico presente pa asumi cu 
personanan - cual den caso di 
Aruba ta primordialmente di 
Venezuela - cu ta pidi asilo ta 
huy di situacionnan ta huy pa 
via cu nan bida lo ta den peli- 
ger den cualkier manera. 


Informacion valioso cu Chun 
Luk a comparti cu publico 
ta encera con e derechonan 
specifico di refugiadonan y 
peticionario di asilo ta hinca 
den otro. Por ehempel ki 
derechonan por deriva na 
Aruba, mirando cu e isla ta 
participa den e protocol di re- 
fugiado di 1967, pero tambe 
ta aplicabel EVRM (Declara- 
cion Europeo di derechonan 
humano) y otro convenionan 
Europeo manera e convenio 
contra tortura. 

Aki a haci distincion entre 
derechonan humano, cual ta 
conta pa tur hende, y dere- 
chonan di personanan pidi- 
endo status di refugiado. E 
derechonan aki ta adicional 
na derechonan humano y ta 
inclui e derecho di no pasa 
den proceduranan di depor- 
tacion, entre otro. 

Detencion di peticiona- 
rio di asilo solamente bou 
condicionnan estricto 

Algun punto importante cu 
a menciona ta encera por 
ehempel cu na momento cu 
detene personanan cu haci 
peticion pa asilo den centro 
di detencion esaki mester 
tuma luga bou condicionnan 
stricto. E detencion mester 
ta proporcional (evenredig) 
na e tempo cu por ehempel 
mester procesa un peticion, 
ademas cu unda e detencion 
ta tuma luga mester ta adecua 
y personanan deteni mes- 
ter haya suficiente acceso na 
cuminda, awa, etc. 


Gobierno mester, apart di 
duna informacion riba con e 
procedura di asilo tin cu cana, 
tambe motiva cualkier deten- 
cion di persona cu lo kier bira 
un refugiado, pues no por 
detene personanan sin tin 
bon rason pa haci esaki, por 
ehempel pa percura cu nan 
no ta disparce. 

Investigacion na Merca ta 
mustra cu tuma refugiado 
ta boost economia 

Durante Kelly Bendelow su 
presentacion a enfoca riba 
e aspecto di integracion. Di 
varios investigacionnan cu ta 
haci na Merca y demas pais- 
nan por mira cu tuma refu- 
giadonan of otro categori- 
anan di migrante ta duna un 
boost na economia. E manera 
con esaki sa pasa ta masha 
simpel: Migrantenan ta tuma 
trabounan den posicionnan 
mas abou riba nivel organisa- 
torio mientras mas espacio ta 
keda e ora ey pa localnan cu 
tin hopi biaha educacion spe- 
cialisa y conocemento di nan 
idioma. 

Despues di e charlanan taba- 
tin un sesion di interaccion 
cu publico unda varios perso- 
na a haci pregunta relaciona 
cu loke a presenta. Luc Alofs, 
historiado, por ehempel a en- 
frenta Bendelow su referen- 
cianan academico, mirando 
cu ta referi primordialmente 
na Merca, cual naturalmente 
lo tin un situacion diferente 
si compara e pais su grandura 
cu esun di Aruba. 

Simposio turismo sostenibel lo mester di un follow up 


ORANJESTAD - Diabi- 
erna anochi a tuma luga 
na Cas di Cultura e Sim- 
posio Turismo Sosteni- 
bel, organisa pa partido 
politico Raiz, dilanti un 
sala razonablemente yena 
cu un publico atento, cu a 
participa bon tambe ha- 
ciendo uzo di e posibili- 
dad pa haci pregunta por 
escrito. E evento a conta 
cu seis orador, reparti den 
dos ronda. Despues di pa- 
labra di bonbini di maes- 
tra di ceremonia Jessica 
Besselink y di Tai Foo Lee 
na nomber di Raiz, den e 
prome parti por a scucha 
contribucion di Sam Cole, 
Jim Hepple y Victoria 
Razak, cu a elabora riba e 
lineanan general di desar- 
oyo turistico na Aruba. 

Manera por a spera, Sam 
Cole a recorda e audiencia 
riba e erornan cometi den 
pasado caba, unda e cantidad 
di camber di hotel pa supera 
e problemanan causa pa ciere 
di Lago tabata enormemente 


exagera, hibando nos na e de- 
saroyo exagera cu a bin den e 
añanan siguiente. Seguidam- 
ente, den su vision, y loke su 
plannan a propone e tempo 
aya caba, tabata cu mester a 
duna prioridad den desaroyo 
turistico na parti pariba di 
e isla, loke obviamente no a 
sucede. Nos a sigui bay den 
un sobre-expansion di hotel 
grandi, cu na un dado mo- 
mento, ora entrada y rentabi- 
lidad cuminsa cay lo tin alar- 
ma, pero esey realmente lo ta 
laat caba. Otro punto impor- 
tante cu Cole a trece dilanti ta 
e falta grandi di dato pa traha 
cu nan, mientras cu e mundo 
di awendia ta ‘all about data’, 
señalando tambe e respon- 
sabilidad di gobernacion den 
esaki. 

Jim Hepple a señala e prob- 
lemanan grandi cu nos tin pa 
futuro, manera ‘aging’ (enve- 
hecimento) cu lo tin un efec- 
to grandi riba mercado lab- 
oral. Tambe e ta mustra riba 
legislacion laboral, cu mester 
ta mas flexibel pero alabes 


brinda suficiente proteccion 
pa e empleado. E ta mustra 
riba e hecho cu a adopta e 
programa di Metanan Sos- 
tenibel Socio-economico pa 
2030, pero ta indica tambe cu 
ta sinti falta na nivel strate- 
gico, ta unda Aruba kier bay. 
Aruba no ta carece di plani- 
ficacion a corto plaso, pero si 
na mas largo plaso, pa por ga- 
rantisa un turismo duradero. 

Dr. Victoria Razak a mus- 
tra riba e importancia di un 
cambio pa otro manera di 
pensa di desaroya turismo, 
cu ta bandona e idea di hotel 
di escala grandi, pa bay mas 
den e direccion di ‘boutique 
hotels’ creando e idea di un 
experiencia di un ‘pueblecito’ 
y ta trece e turista mas den 
contacto cu e bida diario di e 
pais unda e ta, den un ambi- 
ente mas relaha. Den su con- 
cepto, algo bon realisabel na 
Sero Colorado, incorporando 
e elementonan existente di e 
zona ey. 

Despues di pausa e enfoke 


tabata mas riba kico por haci 
den turismo mes pa atende 
cierto aspecto menos fabora- 
bel cu ta impedi yega na un 
turismo sostenibel como em- 
presa, manera e intentonan 
pa yega na empresa cu ta trata 
di opera den un forma opti- 
mal den e diferente factornan 
manera maneho di desperdi- 
cio, uzo y re-uzo di awa. Aki 
por a conta cu e contribucion 
valioso di Ewald Biemans, cu 
aparte di su exposicion to- 
cante con pa yega na esaki, 
a observa cu nos no mes- 
ter mira e asunto solamente 
como empresa o sector, sino 
mas general: “nos no ta den 
business di turismo, nos mes- 
ter ta den ‘nature business’.” 

Christie Mettes a cuminsa su 
presentacion cu un pregunta 
hopi critico y yamativo: “Tur- 
ismo sostenibel ta posibel na 
Aruba?” Den su concepto, 
no... Pero esey no ta impli- 
ca cu nos por keda cu brasa 
crusa y no haci nada. Su em- 
presa ta specialisa den recycle 
plastic, uzando esaki pa traha 


diferente producto y ta mira 
hopi espacio ainda pa crece- 
mento. No papia so... 

Carol Croes-Guiamo ta den 
negoshi di propaga y impulsa 
un 'lifestyle’ corecto, a traves 
di promove arte y cultura di 
nos mes. Tambe atencion pa 
alimentacion sano. Su meta 
no ta relaciona solamente cu 
turismo, sino tambe pa crea 
mas consenshi cerca nos mes. 

E organisadonan, cu lider 
di partido Ursell Arends 
gradiciendo e audiencia pa 
nan presencia, por ta bastante 
satisfecho cu un anochi, cu 
tabata un poco largo, unda 
hopi aspecto a bin dilanti, 
sin cu a cubri tur, manera e 
fenomeno y aporte di ‘other 
accomodations’ cu a bira de- 
masiado importante pa ig- 
nora, y un maneho general 
ambiental, no solamente den 
turismo. Suficiente material 
pa otro sesion. 


Cumbre di premiernan di Aruba, Corsou y Sint Maarten awe na Corsou 


ORANJESTAD - Dialuna 
17 di juni ta tuma luga 
na Corsou e siguiente re- 
union entre e tres Prome 
Ministernan di Aruba, 
Corsou y Sint Maarten. E 
cumbre di e tres Premier- 
nan a cuminsa for di aña 
pasa, ora cu Premier Eve- 
lyn Wever-Croes, Premier 
Eugene Rhuggenaath y 
Premier Leona Marlin a 
drenta recien den Gobier- 


no di nan respectivo pais. 
Ya tabatin varios reunion 
na tur tres pais. 

Den e cumbre di Corsou, 
lo tin 11 punto di agenda cu 
lo wordo discuti, entre otro 
e tema di Venezuela y con 
hunto e tres islanan por para 
riba e mesun linea pa atende 
cu e impacto di e crisis mi- 
gratorio di Venezuela tin riba 
nos islanan. Ta conoci pa 


tur hende cu e impacto di e 
problema aki ta hopi grandi 
y cu ta tuma hopi tempo di e 
gobernantenan. Pa cual mo- 
tibo, Wever-Croes ta bisa cu 
ta hopi importante pa ta para 
riba e mesun linea pa fortal- 
ece otro den tur e retonan cu 
e islanan ta enfrentando. 

E tema di integridad ta un 
tema cu lo sigui haya aten- 
cion den e cumbre di tres 


premiernan. Pa Gobierno di 
Aruba esaki ta un tema hopi 
importante. Gabinete Wev- 
er-Croes tin un agenda hopi 
ambicioso riba e tereno di 
integridad. Y ta hopi impor- 
tante pa Aruba, Corsou y Sint 
Maarten cana hunto tambe y 
yuda otro caminda cu por y 
tin mester. E expertonan cu 
ta trahando y ta dispuesto pa 
traha riba e tereno aki no ta 
hopi riba e islanan. Aruba na 


e momentonan actual tin un 
problema pa haya un hefe di 
e departamento nobo Bureau 
Integridad cu ta tardando 
Aruba pa ehecuta e plannan 
mas lihe. 

“Ta importante pa crea un 
grupo cu expertonan di Aru- 
ba, Corsou y Sint Maarten pa 
hunto comparti trabounan 
sperando cu esaki lo alivia e 
tareanan”. 

Un punto cu e biaha aki lo 
ta pa prome biaha riba agen- 
da den e Cumbre di e Pre- 
miernan ta eGovernment. 
Despues di e biahe di Esto- 
nia, Wever-Croes a comparti 
cu su homologonan di Cor- 
sou y Sint Maarten, e vision 
y experencianan di e coopera- 
cion cu Aruba tin cu Estonia. 
Sint Maarten ya caba tambe 
ta trahando cu Estonia riba 
eGovernment. Corsou ta den 
e proceso pa inventarisa den 
ki direccion e kier bay. 

“Si nos haci cosnan hunto, 
nos ta mas fuerte para pa en- 
frenta tur e retonan. Despues 
cu e reunionnan tuma luga, 
lo mi duna un relato mas 
amplio tocante tur e pun- 
tonan cu a wordo trata den 
e reunion di e 3 Premiernan 
cu lo tuma luga na Corsou 
dialuna”, Wever-Croes a en- 
fatisa. 

Edwin Jacobs, director di SVB: 

Seguro di accidente ta compensa seguro di malesa, cual ainda tin reto 



ORANJESTAD - Direc- 
tor di SVB, Edwin Jacobs, 
a splica di fondo pa segu- 
ro di malesa y accidente, 
tambe di e fondo di cesan- 
tia den administracion di 
SVB. 

Otro seguro cu nan ta atende 
cune ta esun di malesa y acci- 
dente, algo cu ta hopi ‘impor- 
tante pa comunidad’. Seguro 
cu ta cubri trahado den sector 
priva cu pa motibo di malesa 
of accident no por traha. 

Den aña 2018, e cantidad di 
trahado cu a registra cerca 
SVB a aumenta cu 6.5%, ki- 
ermen 2,772 trahado adicio- 
nal a bin acerca. “Esaki ta pa e 
crecemento di economia, pa- 
sobra nos tabatin 135 dunado 
di trabou, pero tambe nos es- 
fuerso cu nos ta haciendo den 
cuadro di boet administrativo 
pa control riba empresa cu tin 
trahado cu no ta registra”, Ja- 
cobs a splica. 

Tambe e ta remarca cu ta 
mira e cantidad di relacion di 
trabou cu tin a aumenta cu 
12.7%, cu un trahado por tin 
mas cu un relacion di trabou. 


E persona por traha part-time 
na dos diferente luga, y pa 
ambos ta wordo sigura. 

Sinembargo, Jacobs ta splica 
cu a pesar di tur aumento cu 
ta representa mas prima pa e 
seguro di malesa y accidente, 
e gasto di malesa a aumenta. 
“Nos ta studiando pa check 
di unda e ta bin. Prome in- 
dicacion ta cu malesa cro- 
nico ta afectando e seguro di 
malesa.” 

Segun Jacobs, e ultimo aña a 
trece un bon grado di colec- 
cion di prima di malesa/ ac- 
cident. SVB mes ta cobra e 
grado di coleccion pa 2018 
tabata 95%, cobransa total di 
42.200.000 florin. 40.000.000 
ta paga, y falta 2.200.000 cu ta 
buscando cerca doño di tra- 
bou. 

A pesar di aumento den en- 
trada, por nota cu seguro di 
malesa a conoce un deficit 
di 8.600.000 florin. Jacobs ta 
expresa cu esey tin atencion y 
ta un punto di preocupacion 
cerca nan. Sinembargo, e ta 
bisa cu tin cu analisa bon kico 
ta pasando den fondo pa por 


presenta proposicion pa keda 
mantene fondo saludabel. 

Seguro di accident, segun Ja- 
cobs, si ta duna un surplus di 
4.100.000 florin, ta tir’e den 
e fondo di malesa. “Na fmal 
di dia, entre e dos fondo aki a 
keda un deficit di 4.500.000, 
cu tin studiando kico ta pas- 
ando den seguro.” 

Den e prome kwartaal di 
2019, E AOV di malesa e rela- 
cion di trabou 5% a aumenta. 
Nan a colecta 47% di cobran- 
sa cu a manda 44.000.000. 
Den e prome 3 luna a colecta 
20.600.000 florin. 

Sinembargo e resultado pa 
malesa ta keda negativo, cu 
1.100.000 florin den defi- 
cit (pa seguro di accidente 
1.200.000 florin) pero segun 
Jacobs a resultado total ta 
positivo, y proyeccion ta cu 
e seguro di malesa lo caba cu 
4.200.000 florin den deficit, 
4.800.000 florin den positivo, 
pues ‘e ta recuperando, pero 
seguro di malesa ta dificil’. 

Durante control a sigui duna 
boet na comerciante cu no 


ta registra nan empleado? 
Jacobs ta contesta cu na mo- 
mento cu ta constata cu no a 
cumpli cu seguro di malesa y 
accidente, e trahado ta traha 
cu su proceso verbal, y pro- 
ceso ta cuminsa cu doño di 
trabou ta ricibi multa admin- 
istrativo. 

Sinembargo, Jacobs ta bisa 
cu ta bon pa recorda cu ley ta 
duna SVB 3 aña pa impone 
multa. Si ta constata awe, 
tin 3 aña pa manda e multa 
pa dunado di trabou. Nan tin 
control intensivo, a pesar cu 
ta informa den diferente for- 
ma y conscientisando e du- 
nado di trabou pa cumpli cu 
e ley, ta keda constata cu tin 
trahado cu ta traha sin pro- 
teccion di seguro di malesa y 
accidente. 

“Mi tin cu bisa cu si controla 
e violacion, e multa lo ta mas 
halto. En bes cu bo mes bin 
SVB inscribi trahado, di mes 
lo tin multa ta haya, pero ta 
mas abou. Awo si trahado tin 
miedo, nos lo laga manera 
anonimo. Tur tip cu drenta ta 
lag’e anonimo, y nos tin for- 
ma cu ta logra haya informa- 


cion cu nos tin mester, pero 
tur hende por duna informa- 
cion anonimo y nos hende ta 
sali pa controla esaki”, Jacobs 
a aclaria. 

Fondo di cesantia 

E di 5 fondo cu SVB ta atende 
cune ta esun di cesantia. E se- 
guro ta ora un trahado perde 
trabou sin cu el a causa esaki, 
pues ‘nan no tin culpa di re- 
tiro’. E doño di trabou ta e 
prome cu ta wordo yama pa 
paga cesantia. Den caso cu e 
doño di trabou no por paga 
esaki, e trahado nunca por sali 
perhudica, y ora tin un fondo 
di cesantia cu por acudi. 

Segun Jacobs e seguro ta bay- 
endo den un resultado posi- 
tivo di 700.000 florin, ya 4 e 
fondo ta fuerte tambe’. Jacobs 
ta expresa cu tin reserva di 
22.900.000 florin, un fondo 
fuerte cu ta yudando e seguro 
di malesa y accidente pa sali 
di nan problema. 

“Esey nos por bisa ta resul- 
tado pa loke ta trata 2019, cu 
‘highlights’ mas importante 
pa seguro di biehes. E fon- 
do ey ta den recuperacion. 
Reserva ta creciendo y cu nos 
seguro di malesa mester mas 
atencion, pasobra ta den defi- 
cit atrobe”, Jacobs a bisa. 

Si un trahado no ta bon in- 
forma pa e seguro aki, y no 
sa cu por haya cesantia, unda 
e tin cu acudi? Pa nan dere- 
cho nan por pasa SVB. E ley 
di cesantia ta duna e trahado 
e oportunidad te cu un aña 
despues cu ta retira, pa por 
haci uzo di cesantia via fondo 
derecho. 

E ultimo pago tin 1 aña pa 
acudi na SVB. E conseho cu 
Jacobs semper ta duna pa 
acudi na SVB. “Laga nos mes 
informa bo pa haci peticion, 
si no tin derecho nos lo bisa 
bo, no warda tempo pasa y 
despues bo ta yega laat, paso- 
bra tin un aña pa haci e peti- 
cion.” 

Jacobs a comenta cu a cum- 
insa pone den sistema digital 
nobo; mas 50% di inscrip- 
cion ta digital, digitalisacion 
ta bayendo super bon. Jacobs 
ta splica cu na 2020, nan kier 
tin’e na unda nan ta desea di 
tin servicio completamente 
digital. Un parti di crece- 
mento ta debi na control, 
pero un parti a bin di extra 
actividad economico, cu ta 
rekeri di trahado. 

Editorial 


Nos por o no por...? 

Para exageracion di turismo...? 


Partido extraparlamentario Raiz a tene diabierna 
pasa un simposio encuanto turismo sostenible, 
relativamente bon bishita, cu un publico selecto 
den diferente sentido. Uno ta cu no a mira 
participacion di hende cu no ta na altura y ta bin 
pa haya mas conocemento di e materia. Tampoco 
ta mira esnan cu ta activo actualmente den 
formulacion y ehecucion di maneho y politica 
den turismo y mas en general, di desaroyo 
economico. Na Aruba ta mas cu ‘logico’ cu 
no ta mira e ‘decision makers’ di e momento 
na un evento partidario cu no ta di nan mes. 
Loke nos ta keda cune, ta un grupo di hende 
generalmente bon informa caba. Sin embargo, 
mester mira e otro aspectonan positivo di e 
nochi di informacion aki. 

Un preocupacion cu nos ta haya di un evento 
asina ta cu parce cu pa di tantisimo vez ta trece 
un situacion dilanti cu por a keda atendi hopi 
aña pasa caba, si tabata posible pa influencia 
maneho gubernamental di berdad, loke ta parce 
practicamente imposible, y e experiencia di e 
ultimo decadanan ta proba esey. No ta pornada 
ta invita un personahe manera Sam Cole, cu 
años atras a duna su advertencia pa e direccion 
den cual nos tabata bay, y den tur e añanan nos 
tras, nada a cambia. Mas grave ainda, ora nos 
analisa loke ta bin pa nos den e proximo añanan, 
ta mas di e mesun cos ainda: mas di 4.000 
camber, pa cual, manera a bolbe bin dilanti, 
nos no lo tin trahado. Pero nos gobernantenan, 
manera semper, kier mantene nos pueblo na 
soño cantando nan cantica di ‘kinderbedtijd’ y 
evitando cu realmente gobierno ta dispone di un 
unidad di planificacion cu no ta pone solamente 
e bentahanan di e proyectonan proponi, pero 
tambe e riesgonan cu cual nos mester tene 
cuenta. 

Por ehemplo, un di e aspectonan cu Sam 
Cole a trece dilanti ta, cu si nos ta laga esnan 
di parti gubernamental y empresarial haci loke 
nan kier, nan ta keda haci esey te dia... cu nan 
cuminsa perde placa, y esey tambe ta conta 
pa ambos... E ora nan ta core cabes di gay y ta 
busca manera pa trece cambio den e rumbo, pa 
cual nan mes tanto aña largo a ignora y impedi 
cualkier cambio corectivo. Y nos no por spera 
nada miho di nan, pasobra nan mero existencia 
den e mundo ta pa keda haci loke nan ta haci, y 
esey ta keda ripiti loke nan ta haci. Ta p’esey cu 
nos por lamenta cu net e decision makernan ey 
no ta presente riba un anochi asina, pero nos no 


mester ta sorprendi. Simplemente cambio lo no 
bin di e banda ey. Ta parce cu Aruba mester haya 
su mes den problema grandi prome cu algo ta 
bay cambia. 

Kico esaki ta implica anto pa e futuro cercano? 
Nos ta haya mas di 4.000 camber acerca, cu ta 
rekeri como 10.000 empleado, o mas, di cual 
solamente un fraccion lo ta disponible riba 
mercado laboral local. Y e resto? Manera un 
asesor di e actual gobierno a yega di bisa nos 
varios aña pasa, ora tabata discuti un moratorium 
pa camber di hotel, cu lo ta bon pa trece tanto 
trahado aden, “pasobra nan lo yuda nos cu 
nan aporte tur luna na AZV y SVb, net bon.” 
E mal yama ‘asesor’ aki no tabata por o kier 
comprende cu si bo ta trece trahado di exterior 
aden cu ta gana suficiente pa paga un par di cien 
florin pa aña na prima, pero cu e tempo ey tabata 
costa riba tres mil florin pa aña na gasto medico 
como promedio, cu ademas na e momento aki 
a bira cuatro mil florin di promedio caba, bo ta 
cargando awa hiba lama. Pero enfm, tanten nos 
ta keda pega na e nivel di conseho aki, unda ta 
bisa solamente loke e mandatarionan tin gana di 
tende, nos lo no mira cambio. 

Kico ta e alternativa anto? Bay sinta yora den 
un huki? Esey sigur no ta yuda. Loke talvez no 
ta yuda pero en todo caso nos por bisa cu nos 
a cumpli cu nos pais, ta cu e advertencianan 
contra e direccion den cual nos ta bayendo no 
por keda sin bin dilanti. Y, tin algo cu por bay 
sucede. Y esey ta cu e mesun afan pa gana placa 
cu ta trece inversionista interesa, na un dado 
momento ta bay haci cu nan ta cuminsa mira e 
peligro di un inversion na Aruba, cu envez di ta 
e ultimo cu tambe ta gana placa, lo ta e prome pa 
perde placa na grandi... Nos a lubida acaso, cu lo 
tabatin un bunita hotel di cinco strea na Bushiri, 
pero cu no por a logra fmanciamento? Nos a 
lubida acaso cu den pasado caba a traha hotel 
cu nunca a habri? Ta realmente algo straño cu 
un hotel di casi mil camber na Sero Colorado 
no por a presenta inversionista di realmente bon 
reputacion? 

E punto cardinal di e asunto ta cu remedia na 
tempo ta hopi menos costoso cu mira Aruba 
fracasa como destinacion sobredesaroya, pa 
despues nos bay construi un futuro nobo riba 
ruina di turismo. Ademas, ki futuro esey lo ta? 

Guatemala: Sandra Torres den miho posicion pa segundo vuelta 

electoral 



GUATEMALA (PrensaLi- 
bre/NTN24) - Ayera a 
tuma lugar e prome vuelta 


di eleccion presidencial 
na Guatemala, den un am- 
biente di incertidumbre y 


hopi promesa pa atende e 
problamanan di pobresa, 
inseguridad, corupcion y 
migracion masal pa Mer- 
ca, pa falta di empleo. 

Den e proceso electoral a 
convoca mas di 8,1 miyon 
Guatemalteco pa elegi un 
presidente nobo pa substi- 
tui actual presidente Jimmy 
Morales, como tambe 340 al- 
calde, 160 diputado nacional 
y 20 representante den Par- 
lamento Centroamericano 
(Parlacen). 

Mientras cu e encuestanan 
preliminar no a indica ningun 
candidato cu posiblemente lo 
yega na 50% o mas di e vo- 


tonan den e prome vuelta, e 
candidato cu mas apoyo den 
encuesta, Sandra Torres, ex- 
esposa di ex-presidente Alva- 
ro Colom, ta mustra di ta bay 
sali victorioso di e contienda 
di ayera, cu te na ciere di nos 
edicion ayera nochi no a duna 
un resultado oficial, ni resul- 
tado di ‘exit poll’. 

“Mi ta optimista, nos a traha 
duro (...) mi lo ta e prome 
muhe presidente” di e pais, 
Torres a bisa despues di de- 
posita su voto na capital di 
Guatemala. Torres ta repre- 
senta partido socialdemocrata 
Unidad Nacional de la Espe- 
ranza. 

E number dos den e en- 


cuestanan, e medico Alejan- 
dro Giammattei di e partido 
derechista VAMOS, a critica 
e proceso electoral califi- 
cando esaki di “iregular” pa e 
fuerte influencia di husticia, 
cu a anula varios candidatura. 
Presidente Morales tambe a 
emiti su voto y a yama e po- 
blacion pa acudi masalmente 
na e urnanan. E1 a recomenda 
e ganador di eleccion pa traha 
pa reduci migracion pa Merca 
y e desnutricion cronico di 
mucha menor di cinco aña, 
cu ta afecta 1 di cada 2 menor. 
Den interior tabatin algun 
disturbio na centronan di vo- 
tacion, pa inconformidad cu 
algun candidato. 


Brasil: Gobernador di Rio de Janeiro critica pa ‘declaracionnan violento’ 



RIO DE JANEIRO (Info- 
bae) - E titular di e Comis- 
ion di Derechonan Huma- 
no di e legislatura di Rio 


de Janeiro y un organisa- 
cion di bisiñanan di Mare, 
un di e complehonan mas 
grandi di favela di e ciu- 


dad, a critica e goberna- 
dor Wilson Witzel, kende 
a referi e idea di manda 
‘un misil y laga explota’ 
traficantenan cu ta actua 
den un bario pober. 

Durante un acto di presenta- 
cion di un programa di sigu- 
ridad, Witzel a bisa diabierna 
pasa cu ‘si tabata conta cu au- 
torisacion di ONU, na otro 
luga di mundo, nos lo por 
manda un misil y haci explo- 
ta e personanan ey’, den rela- 
cion pa un grupo di traficante 
arma, cual el a mira den vari- 
os potret tabata tira pa mata 


polis, mientras e forsanan di 
siguridad tabata realisa un 
operativo na e favela Ciudad 
di Dios, ubica na zona occi- 
dental di e ciudad. 

“Nos polis militar no kier 
mata nan, pero nos no por 
permiti escena como esun 
cu nos a mira” e goberna- 
dor a bisa. Violencia policial 
na Rio de Janeiro tin nivel- 
nan historicamente halto. E 
prome tres luna di aña, polis 
a mata 434 persona (casi 5 pa 
dia), segun datonan oficial. 
Ademas, tabatin hopi opera- 
cion den favela cu a conclui 
cu varios morto y denuncia 


di bisiñanan pa abuso y ehe- 
cucion. 

“Siguridad publico ta haci cu 
strategia, prevencion y in- 
teligencia, no cu misilnan y 
ehecucionnan”, e diputado y 
titular di Comision di Dere- 
cho Humano, Renata Souza 
a bisa. Watzel a bisa cu favela 
di Rio ta biba den un ‘estado 
di terorismo’. Fin di maart, e 
gobernador a reconoce na un 
entrevista cu polis cu ya caba 
tabata utilisando francoti- 
rado pa tira e sospechosonan 
na distancia, un iniciativa cu 
a causa polemica durante e 
campaña electoral. 


Cuba: Presidente ta confirma descentralisacion di economia urbano 



HAVANA (ElCaribe) 
- Presidente di Cuba, 
Miguel Diaz-Canel, a 
confirma cu for di 2020 e 


plannan economico ‘no lo 
yega for di ariba’, y e tra- 
hadonan lo bay ta esunnan 
cu lo diseña e metanan di 


e empresa estatal, É un me- 
dida audaz’ di Gobierno 
pa intenta salba e econo- 
mia daña di e isla. 

E prome mandatario Cu- 
bano, cu no ta di fam Castro 
den casi sesenta aña, a referi 
na e directiva nobo ora di 
clausura e congreso di econ- 
omista, necesario ‘pa aplica 
cu exito e decision’, diasabra 


pasa e corant estatal Granma 
a skirbi. 

Cu e descentralisacion di su 
economia, Cuba ta pone fin 
na decadanan di verticalidad 
den su plannan economico, 
un metodo cu si ta eficaz na 
su prome añanan di Revolu- 
cion, awe a converti den un 
molestia pa e nacion Caribe- 
ño, cu tin e empeño di no cay 
den un crisis intenso como 


esun di ‘periodo special’ di e 
decada di aña nobenta. 

Pa hopi specialista e desafio 
principal di e transformacion 
ey ta radica pa cambia e cul- 
tura ‘vertical’, cu no ta cues- 
tiona e orden di un supe- 
rior structura. “Pa e medida 
aki, cu tabata reclama desde 
añanan pasa, ta efectivo, ta 
necesario un cambio di men- 
talidad. Salta pa e momento 
nobo y sa cu e Plan no lo 
yega desde ariba. Ta trata di 
un medida audaz y revolu- 
cionario cu ta exigi obhetivi- 
dad, realismo y consciencia”, 
Diaz-Canel a insisti. 

Segun e presidente Cubano, 
e corupcion y ilegalidad, e 
nivel poco di spaar, e debe 
y e ingreso insuficiente pa 
exportacion, ta entre e mo- 
lestia principal di economia 
di e isla, cu ta trata di aleha 
e fantasma di e recesion, cu 
a re aparece na 2016 (-0,9%) 
pa prome biaha na mas di 20 
aña. 

Job Opportunity in St.Maarten!!!!!! I 

A great opportunity exist to work in a dynamic 
company, for compelling, ambitious individuals. 
We have openings for; 

^ Gemologist 
Diamond Grader 
Jewelry Appraiser 

Venezuela: Guaido defendiendo interes di Pdvsa na Jamaica 



CARACAS (LaPatilla/Re- 
uters) - Gobierno di presi- 
dente interino Juan Guai- 
do ta defendiendo interes 
di PDVSA den e empresa 
mixto na Jamaica, Petro- 
Jam, unda gobierno di e 
pais ey, cu ta propietario 
caba di 51% di e accionnan 
di Petrojam, ta desea di 
expropia e empresa. 

Presidente di e Hunta ad- 
hoc di Pdvsa, Luis Pacheco, 
y e Procurador Especial di 
Republica Bolivariano di 
Venezuela, Jose Ignacio Her- 
nandez, a informa gobierno 
di Jamaica di nan interes pa 
preserva e participacion di 
Pdvsa den e empresa, ad- 
virtiendo tambe cu gobierno 
di Jamaica no por mantene 
ningun trato cu e regimen 
ilegitimo di Nicolas Maduro. 
Por lo tanto, a solicita pa sus- 


pende formalmente e pro- 
ceso di expropiacion. 

Di su parti, presidente encar- 
ga, diputado Juan Guaido, a 
dirigi su mes na prome min- 


istro di Jamaica Andrew Hol- 
ness cu un carta, den cual el a 
ratifica cu ta solamente e legi- 
timo gobierno di Venezuela, 
controla pa Asamblea Na- 
cional, por representa e in- 


teresnan di Pdvsa na Jamaica. 
Na februari 2019 parlamento 
di Jamaica a aproba e Ley di 
Adkisicion Obligatorio, cu e 
proposito di expropia e par- 
ticipacion di 49% di PDV Ca- 


ribe den Petrojam. Desde e 
momento ey, e autoridadnan 
legitimo na Venezuela a cum- 
insa eherce defensa di Pdvsa 
najamaica. 

PDV Caribe, un filial di e em- 
presa estatal Pdvsa, y Petro- 
leum Corporation ofjamaica 
(PCJ) a firma un acuerdo di 
constitutui un empresa mixto 
(Joint Venture), Petrojam, y a 
adkiri e accionnan na augus- 
tus 2006 y februari 2007, re- 
spectivamente. 

Petrojam ta dedica na com- 
pra y refmacion di petroleo 
crudo y benta di producto 
refma di petroleo na Jamaica. 
E refmeria tin un capacidad 
di 35.000 bari pa dia (bpd), y 
tin plan pa expande te 50.000 
bpd. E ta produci diesel, 
heavy fuel oil, kerosin, jet 
fuel, LPG, asfalt y gasolin 


Venezuela: Miles di Venezolano na frontera di Peru 



LIMA (LaPatilla/EFE) 
- Miles di Venezolano a 
yega Peru a pesar di e me- 
didanan contra migrante 
sin pasaporte o visa pa 
para e yegada masal di 
persona, hopi di esnan cu 
falta documento necesa- 
rio ta purba logra cu pre- 
sentacion di solicitud di 
asilo. 

E collapse economico di Ven- 
ezuela bao di usurpacion di 
Nicolas Maduro di poder a 
causa e crisis migratorio mas 


grandi di historia reciente di 
America Latino, obligando 
otro pais manera Peru, un 
nacion di 32 miyon habitan- 
te, pa lidia cu un aumento sin 
precedente di inmigrante. 
Baoreglanan imponi desde 
diasabra pasa, migrante mes- 
ter tin pasaporte y visa prome 
cu nan yega Peru, cerando 
porta pa hopi Venezolano cu 
no por paga e tipo di docu- 
mento aki. 

Sin embargo, e solicitantenan 
di asilo no ta obliga di tin 



pasaporte a base di derecho 
internacional, loke ta duna e 
Venezolanonan di poco re- 
curso fmanciero un manera 
pa scapa di e cambionan den 
reglanan di inmigracion Pe- 
ruano. 

Un record di 4.700 solicitud 
di asilo a keda presenta diabi- 


erna pasa na Peru, un parti di 
e mas di 8.000 Venezolano cu 
a drenta e pais e dia ey, segun 
agencia di refugiado di Na- 
cionnan Uni, ACNUR. 

Nacionnan Uni ta calcula cu 
4 miyon refugiado y migrante 
Venezolano a huy di violencia 
politico y di escasez general 


di alimento y medicamento 
basico na nan pais. 

Segun cifra di gobierno di 
Peru, e pais a ricibi como 
800.000 migrante Venezo- 
lano, e segundo pais cu mas 
emigrante despues di Co- 
lombia, cu ta atendiendo mas 
di 1,2 miyon persona. 



Seafood Restaurant 


m 


f. 


Orange Pla 2 a A Italiestraat 50 

|p 

Tel: 280-6666 - www.redfisharuba.com 
Tuesday to Sunday - 11:30am to’10:00| 

MIREINO 


Parlamento Hulandes ta urgi gobierno pa yuda cu e crisis di Sargassum 



KRALENDIJK/DEN 
HAAG (Koninkrijk- 

srelaties.nu) - Director di 
parkenan nacional STI- 
NAPA Arjen de Wolff, a 
bay Den Haag siman pasa 
pa asina convence parla- 
mentarionan y ministeri- 
onan pa yuda nan trata e 
retonan cu tin encuanto 
naturalesa riba e isla. 

Segun de Wolff, cu accion 
concreto y lihe riba tereno 
ambiental, desaroyo terito- 
rial, naturalesa y clima riba 
Boneiro, por tin hopi ganashi 
den tiki tempo y cu gastonan 
relativamente abou. 





GQBEMQDlAmM 


Het Centro di Desarnyo di Hende Muhe is belast als éen professionéle partnér met doeSstéllmg éen structurééJ 
en duunzaam karakter geven aan allerlei activiteiten die in Aruba worden onlplooid ter verbeiering van de 
positie van de vrouw. Het Cemro di Desafoyodi Hende Muh€ is ook belast de regering roet advres te dieneo 
over alle belangrijkeonderwerpen die de positie van de vrouw in de Arubaanse samenleving raken en in dit 
kadet ondei meer beiast is met het ontplooien van actMteften ter verbetering. 


Het Centro di Desaroyo di Hende Muhe roept kandidaten op voorde volgende functie: 


Boneiro ta depende riba su 
naturalesa, segun de Wolff, 
pa cual tin mester di un ac- 
cion bon defini en contra e 
menasanan cu naturalesa ta 
experiencia. Restauracion di 
naturalesa, specialmente ora 
ta trata di planta mas mangel, 
ta sumamente importante pa 
e isla. 

Reunion parlamentario 

Diahuebs ultimo tambe a 
tuma luga un reunion entre 
miembronan di Tweede Ka- 
mer pa asina trata e topico 
di Boneiro su naturalesa. 
Miembronan di parlamento 
Hulandes a haci preguntanan 
na secretarionan di estado 
di asuntonan interno, rela- 
cionnan di Reino, asuntonan 
social, asuntonan economico 
y clima riba diferente topico, 
incluyendo Boneiro su natu- 


ralesa unico pero alabes fragil. 

Specialmente mirando e cri- 
sis di Sargassum cu ta aso- 
tando e isla tabata locual 
parlamentarionan a trata du- 
rante e reunion. Antje Di- 
ertens di D66, cu apoyo di 
otro gruponan politico a pidi 
gobierno Hulandes pa ofrece 
STINAPA e recursonan nec- 
esario pa asina por maneha e 
crisis di Sargassum. E crisis 
aki ta afectando Boneiro su 
coralnan, naturalesa en gen- 
eral y salud publico, ademas 
di por tin efectonan negativo 
pa mercado laboral riba e isla. 



Ministerionan den 2018 
a gasta 2 miyon Euro 
riba vuelonan pa Caribe 
Hulandes 


Hoofcl van Dienst (m/v) 

fiessorteert diract onder de minister van Sociale Zaken en Arbeid. 


De fynctie: 

Draagt zorg voór het integrale management van de géhele organisartie. Initieert overlegstructuur met GO r s en 
NGO r s en andere betrokJcenen binnen het veld om hun krachten samen te bumiéEen. 

Initieert en ontwikkeft activiteiten, programma^ ontwikkelt activiteiten r bewustwordingscampagnes en 
seminafs voor vrouwen /gender. 

Informeert de gemeensthap over beiangrijke onEwikkelingen inzake uitbanning discriminatie tegen 
vrouwen/geoder. 

initieert en geeft vorm aan de ontwikkeling en totstandkoming van het organisatiebeleid en adviseert en 
ondersteunt de mlntstefofovediekl over het te initiéren beleid met betrekking lot vrouwen /gender en 
ontwikkeling daarvan. Werkt samen met alle dfensten en stichtingen. 

Functtawetsten: 

■ Sociaal Academisdi werk- én denkniveau; 

■ LekJinggevendecapadteiten; 

■ Aantoonbane inhoudelijke kennis van het béleidsgebied en uitvoérrngscHganisatié van de diénst; 

■ Strategisch en BodaaLmaatschappekjk indcht; 

■ ESesluit- en onderhandélingsvaardig; 

■ Goede sociale en communicatievé vaardigheden; 

■ Kenn is var beleidsterrei nen, beleidsyitgangspunten, wet- en regel 'geving; 

■ Afiñniteit met het bdeklsgebied en uitvoeringsorganisatie van de Dienst 

■ Strategische en pcriitiek/bestuurlijke inzicht; 

■ Beheersing van Nederfands, Papiaments, Engelse en Spaanse taal sn woord en schrift; 

Probleém/conflict oplossénde vérmogen; 

■ Integer, representatief, betrouwbaar en van onbesproken gedrag; 

■ Goede mondélingéen schriftelijke ultdrukkingsvaardigheden; 

■ Stressbestendig, flexibel en dynamisch. 


AAddtvoofWMrdefi: 

■ SecundairearbeidsvoorwaardGn conform Landeverordening materieel ambteoarenrechten bezoldiging 
conform Bezoldigingjfegeling Aruba 1986, 

■ Een médische keuring én een antécedéntenondenoek maken deel urt van de sollicitatieprocedijre. 

Als u gSnteresseerd bent in deze fufittie, dan kunt u uw belangstelling kerbaar maken door uw 
sollicrtatiébhéf met CV uiterlijk 28 juni 2019 rn te diénén bij Bureau ministerie van Sociale Zaken en Arbéid, te 
LG. Smith Boulevard 76 of e-maif: 



DEN HAAG (Koninkri- 
jksrelaties.nu) - Den aña 
2018 tur e ministerionan 
Hulandes conhuntamente 
a gasta mas cu 2 miyon 
Euro riba vuelonan (dien- 
strijzen) pa Boneiro, Sta- 
tia y Saba. 

E orden di ex minister di 
relacionnan di Reino Ron- 
ald Plasterk pa baha man riba 
vuelonan pa Caribe Hulan- 
des parce no a haci mucho 
efecto riba ministerionan nan 
gastonan emiti pa biahe pa 
Caribe Hulandes. Redaccion 
di Koninkrijksrelaties.nu a 
haya e informacion aki di 
ministerio di asuntonan in- 
terior y relacionnan di Reino 
despues di a entrega un peti- 
cion conforme Wet Open- 
baarheid van Bestuur (Wob). 

Den 2014 gobierno Hu- 


landes a gasta mas o menos 
1.5 miyon Euro riba paga- 
mento di ticket di vuelo y 
hotel. Despues di e aña den 
cual Plasterk a priminti di 
baha e gastonan esakinan a 
baha levemente, mirando e 
disponibilidad di salanan di 
conferencia ekipa pa video 
conferencing. Den 2015 y 
2016 a gasta 1.4 miyon Euro, 
compara cu e 1.5 miyon di 
2014. Sinembargo den 2017 e 
cifra a subi bek te 1.8 miyon. 

Ministerio di infrastructura 
ta esun cu ta encabesa e gas- 
tonan riba biahenan pa Ca- 
ribe cu 380 mil Euro, sigui 
pa ministerio di husticia y 
siguridad cu 356 mil Euro, 
cu ministerio di relacionnan 
di reino como esun cu e gas- 
tonan di 3 mas halto: 310 mil 
Euro. 

AWG 31,800.- 

Incl ALL TAXES 

Valld for a llmltcd ttme anly. whlTc fn 5toch 


All New MG3 

Camacuri 3H Cura Cabai 137 
Tel: 587-7098 Tel: 584.1828 


Pronto Winair lo conecta islanan 
ABC y SXM cu 2 vuelo diario 


Klas completo di VWO Liseo 
Boneriano ta pasa examen 


PHILIPSBURG (BES-Reporter) 
- Aerolinea Windward Island Air- 
ways International (Winair) en- 
trante 4 di juli lo cuminsa conecta 
islanan ABC cu Sint Maarten cu 2 
vuelo diario. 

Segun un comunicado di Winair, e 
aerolinea ta bay purba nan miho pa 
complace e demanda cu tin pa co- 
necta islanan ABC cu Sint Maarten 
despues di e bashi cu Insel Air a bay 
bancarota. Ya pa algun luna e aero- 
linea ta brindando servicio 1 biaha pa 


dia. 

Despues cu Insel Air a bay bancarota, 
a surgi 2 mas cu a purba brinda ser- 
vicio den region Caribense entre is- 
lanan di Reino, esta Divi Divi air y 
Corendon. Esakinan a existi pa un 
periodo corto di 4 luna y desde e 
bashi cu nan a laga demanda a sigui 
subi, asina hopi cu tin mas demanda 
cu tin sienta riba e ruta menciona. 

Consumidonan ta keha cu prijsnan ta 
halto y nunca tin luga. 






KRALENDIJK (BES-Reporter) - 
Un situacion basta unico: Henter 
klas di 6de di VWO na Liseo 
Boneriano a gradua. 

100% di studiante den VWO na Liseo 
Boneriano a pasa nan examennan. Na 
resto di nivelnan, esta HAVO, MAVO 
y VMBO e resultadonan tambe ta- 
l^ata hopi positivo. E porcentahenan 


pa e resto di e nivelnan di enseñansa 
secundario lo bira conoci riba 28 di 
juni. 

Na e resto di e nivelnan ainda tin stu- 
diantenan cu lo mester repasa cierto 
examen, pero pa e klas di VWO no tin 
nodo di haci esaki mirando cu nan a 
pasa inmediatamente. 

Clasificado 


ECONOMICO 



Personal GRATIS max. 20 palabra 


PASA LAGA BO AVJSO NA OFICJNA DJ BON DIA 
ARUBA WESTSTRAATW22 FOR DJ 9:OOAM-4:0£)PM 


Email nos na 

eIa^sified@CÉpnv.com 


TAHUUR 

2 apartamento di 1 camber pa 
huur na Noord. Pa mas 
informacion yama 
Tel. 566 6849 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


SERVICIO PUBLICO 

ta yuda busca cas 
pa cumpra of huur 

Tel. 563 1449 


TA HUUR 

La Cabana 
1 bdr sleep 4 
10 aug. 2019 for 1 week 

Tel.583 8132/6416184 


SERVICIO PUBLICO 

ta haci tur tipo di trabou 
di costurera 

Tel. 593 2085 


SERVIO PUBLICO 

Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 

563 4828/5679610 


TAHUUR 

Cas grandi na Playa di 3 
camber, sala, cushina, baño 
Fls.2000 p/l + deposito 

Tel. 594 8842 


TAHUUR 

Oficina na Playa cu baño y 
propio parkeo di 3 auto 115 m2 
Fls.2300 discutibel 

Tel.594 8842 


SERVICIO 

Unified One Events 
Photos , films, wedding 
Tel. 749 2533 


TA BENDE 

Shimis blanco size 12 pa recibi- 
mento + di bautismo pa mucha 
di 1 aña y algun otro shimis 
elegante 

Tel. 7418637 


TA BENDE 

un cas, 3 camber, 2 baño na 
Bushiri, Caya Soeur Meletia 
AWG. 375.000,= 

Tel: 592.9966 


SERVICIO PUBLICO 

Sra. ta busca trabou den cuido 
di mucha y anciano y tambe 
limpieza di cas of oficina 

Tel. 749 6870 


SERVICIO PUBLICO 

Buscando auto pa huur y na 
bon prijs? yama nos 
Tel.593 9953/ 593 8453 


SERVICIO PUBLICO 

Flandyman 

pa tur trabou di verfmento, 
plumbing tuberia, chapi, limpieza 
di cura, drecha mata. contact. 
Tel. 568 3728 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


TAHUUR 

Per aug appartament in 
Palm Beach, lof 2 personen 
ongemeubileerd 1000,- p/m 
gemuebileerd 1200,- p/m 
excl. elektra & gas 
Tel. 747 2298 


SERVICIO PUBLICO 

Christina God Gifted Spiritualist 
I specialize in love marriage 
I will reunite the separated 
I remove all evil negative 
energy 

I succeed where others have 
failed fast immediate results 
1-561-557-9540 


TAHUUR 

La Cabana 1 bdr sleep 4 
8 aug. 2019 for 1 week 

Tel. 583 8132/641 6184 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


TABENDE 

Bonchi largo, concomber chiq- 
uito, berenhein, smoothie y mas. 
Goshen Farm, Alto Vista 52 

Tel. 587 9008 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 561 8520 


FOR REISTT 

Studio in Playa (max 2 
persons) living with kitchen, 1 
bedroom, 1 bath room Afl.700 
(excl. water+ electra) 

Tel.662 3892 


TAHUUR 

Bachi pa tur ocasion 
Tel. 749 2533 


TABENDE 

set di comedor, 6 stoel, mesa 
extensible, estilo antique 
Fls.400 

Tel:742 5845 


TABENDE 

BBQ Grill “crioyo” duradero 
Prijs Afl.250 
Tel. 569 7787 


TABENDE 

Cas y Studio apart. 

3 camber, 1 baño, cushina, 
comedor, sala y veranda 
PrijsAfl.195.000.00 
Tel.588 2942/593 2578 


SERVICIO PUBLICO 

Flandyman pa trabouw di: Verf- 
mento, plumbing, tuberia, chapi 
limpieza di cura, drecha mata 

Tel. 568 3728 


TA BUSCA 

Tepanyaki/Sushi Chef 
Pasa personalmente na 
Blossoms Restaurant 

Tel: 586 3388 


TA BUSCA 

Señora ta busca trabow 
domestico (limpieza di cas)di 
dialuna pa diabierna 

Tel.746 5697 


SERVICIO PUBLICO 

Bo mester servicio di Coaching 
Politico PR, Marketing efectivo ! 
Na un bon prijs? anto tuma 
accion y yama Mr. Dirk 

Tel. 583 7192 


TABENDE 

Chevrolet 2009 
Den bon condishon 
Prijs: Afl.8000 

Tel.747 8652 / 745 9420 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


TAHUUR 

Apto 1 camber y mei, cushina, 
baño, entrada priva, full muebla 
pa un pareha FI.1100 excl. utl 
Tel.566 6849 


SERVICIO PUBLICO 

recojemos todo tipo de basura 
(nevera, estufa, etc) 

Tel. 5641979 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


TA BUSCA 

Trabou como ayudante 
di cushina 

Tel. 6413811 


TAHUUR 

Studio Apart. pa 1 persona 
inclui utl. exclui electr. na 
San Nicolas 650 p/l + dest/ 
Disponible 1 juni 

Tel: 5841008/563 9483/ 
594 2502 


AB0NA PA SOLAMENTE AFL. 38 r PA LUNA Y RICIBITUR DIA B0 CORANTNAN PREFERI 

MAS CERCA Dl ROI 



Yena aki bao e siguiente informacion 


TolQfnn 1=1 ^obranza na Cas. 

.I.V.I-V.IMIJ □ Cobranza na Trabao. 

Nomhpr cnmnlpt0 , □ Paga via Banco (Standing Order) Aruba Bank no:33266.8 

H . □ PagaAruba BankABO 0NLINE . 

Adres di entrega:. □ Paga cmb online . 

a . .■ d Personal na oficina di Bon Dia Aruba. 

Adres di cobranza: . □Poneden Box. 

□ Tira den Cura. 

Paqo Adelanta: DaLuna DóLuna Diaña 


Yama na telefon: 582-7800 of manda un email na accounting@bondia.com 

www.bondia.com 

Armand Hessels 


‘Parlamento, pretencioso sin base!?’ 



pal cu fmansas di Aruba por a 
derumba na un manera asina 
dramatico. 

Figurante 

Cu semehante historia, en 
realidad Parlamento di Aruba 
a descualifica su mes como 
un ‘supervisor’ serio di gobi- 
erno a base di e ‘consehonan’ 
di CAft. Den politica di Aru- 
ba, normalmente conseho ta 
simplemente... conseho cu 
casi, pa defmicion, no sa lesa, 
corda ehecuta, y pio si ta trata 
di un posibel ‘instruccion’ na 
gobierno. 

Hopi lo caracterisa e inten- 
cion di Parlamento pa awor si 
haci tur cos diferente, den e 
etapa aki como simpel ‘servi- 
cio di lip’. 

P’esey tambe CMR proba- 
blemente lo no tuma e ‘ac- 
cion parlamentario’ aki na 
serio. Consecuentemente e 
lo mester analisa -preferible- 
mente den dialogo cu gobi- 
erno di Aruba- di ki manera 
lo por duna contenido lo mas 
efectivo na su responsabili- 
dad na bienestar di comuni- 
dad di Aruba. 

Si den esey Parlamento di 
Aruba lo (sigui) hunga sim- 
plemente e papel di figurante, 
ta algo cu en realidad e mes- 
ter atribui exclusivamente na 
su mes! 


ORANJESTAD - E cu- 
arenta cambio cu Parla- 
mento di Aruba reciente- 
mente a introduci den 
LAft, ta un violacion di e 
palabracionnan manera 
acorda den e Protocol di 
november 2018 entre go- 
bierno di Aruba y Hulan- 
da. No solamente a pasa e 
fecha cu mester a entrega 
y aproba e LAft nobo cu 
casi seis luna, tampoco 
a cumpli cu e palabra- 
cionnan cu lo adapta sola- 
mente articulo 14 di LAft, 
mientras cu Conseho di 
Ministro di Reino (CMR) 
lo mester bay di acuerdo 
cu contenido di e LAft 
nobo (Protocol di 22-11- 
2018, art. 2,3y4). 

Ta parce cu Parlamento di 
Aruba, cu su forma di pro- 
ceder, conscientemente a 
scoge pa un enfrentamento 
cu CMR. Den esaki e ta basa 
su mes riba e ponencia di 
Conseho di Consulta (CdC) 
cu en realidad LAft ta ilegal. 
Pasobra pa medio di un orde- 
nansa nacional e ta otorga un 
autoridad mas halto na insti- 
tuto (CAft y CMR) cu no ta 
di Aruba. Mester regla esey 
pa medio di un c Rijkswet’ of 


un Algemene Maatregel van 
Rijksbestuur (AmvR). 

Solucion 

Pues en realidad por solucio- 
na e asunto aki facil y riba ter- 
mino corto, pa medio di un 
Rijkswet of AmvR en berdad 
por duna CAft y gobierno di 
Reino e autoridad necesario. 
Sin duda lo cambia tambe e 
nomber special di CAft den 
Cft. Pero...lo marginalisa Par- 
lamento mas ainda di locual 
ta e caso awor. 

Magistral 

Aparentemente Parlamento 
kier a pone un fin na e situa- 
cion insatisfactorio aki door 
di duna su mes un papel hopi 
mas importante. Pasobra den 
esencia, intencion di e cam- 
bionan principal ta pa elim- 
ina CMR como supervisor 
y remplas’e pa Parlamento. 
Esaki ta ricibi e ‘conseho’ di 
CAft, locual tin como conse- 
cuencia cu ta cancela e autori- 
dad di CMR pa duna instruc- 
cion na gobierno di Aruba en 
cuanto presupuesto. Y voilá, 
Aruba a haya su autonomia 
fmanciero bek. Un hugada 
magistral, si no tabata pa his- 
toria di Parlamento, cu no ta 
na su fabor. 


Reflexion propio 

Desde e puro principio di 
Status Aparte te cu masha re- 
cien, Parlamento di Aruba ta 
caracterisa pa un disfuncio- 
namento total. A pesar di tur 
conseho di CdC y Controlar- 
ia General (cu parlamentario 
aparentemente no sa lesa!), 
Parlamento consecutivo di 
tur dos color politico a apro- 
ba tanto presupuesto normal 
como supletorio irealista un 
tras di otro practicamente sin 
ningun critica. 

A pesar tambe di tur e fayo- 
nan legal y tecnico den e con- 
ceptonan di ley, Parlamento 
no tabatin ningun problema 
pa aproba nan practicamente 
ciegamente. 

Tampoco Parlamento no a 
cumpli di ningun manera 
cu su tarea legal di controla 
gasto di gobierno: nunca 
den historia parlamentario di 
Aruba, a trata un solo cuenta 
anual aproba pa un accoun- 
tant! Esey ta e pio pica mor- 
tal cu un Parlamento por 
comete. Asina e mes a excava 
su 'derecho di budget’ siste- 
maticamente. 

E fracaso total aki di Parla- 
mento durante 33 aña di Sta- 
tus Aparte ta e motibo princi- 


AVONDHDVO ARIIBA 


jf) 


dUnpafy hk!!! 


Ben je gemotiveerd om je HAVO-diploma of VWO certificaten te behalen? 

Schrijf je NU in! 

Je kan je online registreren en inschrijven vanaf 17 juni tot en met 9 juli 2019 
Je bent pas ingeschreven wanneer alle documenten zijn ingeleverd. 


Informatie en instructie om je in te schrijven zijn te vinden op onze website: 

www, avondhavoaruba.com . 

Let op: 

1. Schoolverklaringen voor de DIMAS en SVB en andere worden 
vanaf 4 september 2019 afgegeven. 

2. Administratiekosten en examengeld worden niet gerestitueerd. 

3. Schoolgeld kan njet in termijnen worden betaald. We hebben een 
swipe-machine voor de maestro-kaart. Cash-geld wordt niet 
geaccepteerd. 

A12 |RIBA CAYA 


Falta di claridad den cambio 
di trafico riba rotonde 


EAGLE - Ayera atardi, pa 
via di falta di claridad riba 
rotonde riba Sasakiweg na 
altura di Eagle, tabatin un 
confusion unda automo- 
bilistanan tabata drenta 
un via destina pa trafico 
di un direccion. 

Riba e rotonde, automobil- 
istanan cu ta custumbra di 
sigui bay stret pa asina yega 
rotonde di Sasaki, a sigui 
uzando e prome salida di e 
rotonde na Eagle, mientras 
cu henter e caya rond di Sa- 
saki ta bou construccion. 
Sinembargo no tin borchi cu 
ta indica cu automobilistanan 


no por drenta den e salida aki 
y cu ta bin trafico di direc- 
cion contrario. 

Ademas e trafico cu ta bini 
di rotonde Sasaki tabatin un 
espacio masha smal pa subi 
rotonde di Eagle, cual a causa 
un slow down den trafico. 
Ta pidi DOW y contratis- 
tanan pa tene cuenta di pone 
borchinan apropia ora di haci 
cambio di ruta of pa asina de- 
mostra cu no por drenta den 
cierto camindanan mientras 
trabounan ta tumando luga. 
Asina por sigura siguridad 
di automobilistanan y tambe 
trahado. 



Auto a dal tras di otro na 
Caya Punta Brabo 


ORANJESTAD - Riba 
Caya Punta Brabo falta di 
pone atencion den trafico 
y mantene distancia a cau- 
sa cu un auto a dal basta 
duro tras di un Kia Rio. 


E impacto a laga persona leve- 
mente herida. Polis di trafico 
y ambulance tabata presente. 
Paramedico a atende e per- 
sona na e sitio. Takelwagen 
a presenta pa lanta e autonan 
kibra. 



Auto a bolter dilanti Blue Residences 


ORANJESTAD - Diabierna anochi riba 
J.E Irausquin Blvd dilanti di Blue Resi- 
dences chauffeur den un Hyundai a 
perde control y, di un of otro manera, a 
bolter cu e vehiculo y dal den palo di luz. 

E impacto tabata fuerte, e persona a keda pega 
den e auto. Polis a yega di biaha pa cera e ca- 


minda. Unidad di brandweer y ambulance a 
presenta algun rato despues y di biaha a cum- 
insa atende cu e victima. A saca e homber 
pega den banda for di e auto. 

Polis di trafico a haci nan investigacion pa de- 
termina kico a pasa. 

Accidente fatal entre scooter cu dos auto 





SAVANETA - Diasabra den careda di 
3:45 marduga central di Polis ta keda 
informa di un accidente basta grave riba 
e caminda principal di Pos Chikito pa 
Savaneta, net dilanti di La Granja, unda 
auto y scooter ta envolvi. 

Patruya ta yega y topa cu dos auto envolvi, y 
un homber benta abou cu tabata riba scooter. 
E motociclista tabata benta bou di auto y a 
keda saca di biaha. 

Paramediconan a atende cune rapidamente, 
ya cu e situacion di e homber tabata critico. 
Un banda di man a keda kibra debi na e sla 
fuerte, y a keda meternan leu for di e curpa 
mes. Ambulance a bay cu e homber hospital y 
eynan el a bin fayece debi na e sla fuerte y pa 


4:39am dokter a constata morto di e homber. 

Na e sitio, polis di trafico tabata haci nan 
investigacion, a pone e chauffeurnan di auto 
involucra den e accidente supla, y ambos a 
keda deteni debi cu tabata tin alcohol den nan 
sistema. 

E scooter mes tabata bahando for di pariba y 
e coredo a bay den banda contrario dal den 
un Mitsubishi basta duro pa despues sigui 
bin abou dal den un Suzuki bayendo abou. 
Caminda a keda cera pa basta ora pa specialista 
di trafico haci nan investigacion completo. 

Esaki ta bira e di 7 morto den trafico. Ta trata 
di Edmard Lampe naci na 1996. Lampe ta yiu 
di un personahe publico di radio. 


Stichting Reclassering en Jeugdbescherming Aruba doet al het mogelijke om in samenwerking met de Justitie, 
relevante overheidsdiensten, particuliere instellingen en de justitie cliént een resocialisatieproces op gang te 
brengen teneinde recidive te beteugelen en zijn re-integratie in de gemeenschap te bewerkstelligen. De Stichting 
draagt hiermede bij aan de vergroting van de veiligheid en het welzijn van de Arubaanse samenleving. 

De Stichtiing is in deze belast met de loezicht en begeleiding van jeugdigen die eert strafbaar Feit plegerv. In dil 
kader roepen wij sollicitanten op voor de functie: 

Jeugdredasseringswerker m/v (40 u.p.w.} 

De jeugdreclassering&werker voert in opdradit van Justitie F de essusregre yit S?ij jeugdige wetovertreders binnen 
een gedwongen kader, Ingeret wordt op het voorkomen van recidive en het realiseren ven gedregsverandering bij 
jeugdigen met delintiuent gedrag. 

Functie-inhoud: 

> Onderzoeken van strafbaar gedrag en de omstandigheden waaronder iemand een strafbaar feit pleegde 
en het risico op recidive inschatten 

> Diagnose vaststellen van strafbaar gedrag en advies uitbrengen 

> Bezoeken aan politiewachten en het gevangeniswezen 

> Huisbezoeken afleggen 

> Begeleiden en houden van toezicht op cliénten 

> Bijwonen van terechtzittingen 

> Bijwonen van T.O.M. zittingen 

> Zitting in verschillende commissies o.a. Commissie van toezicht gevangeniswezen 

> Het voorbereiden en plaatsen van minderjarigen in een opvoedingsinstituut 

> Het regelmatig bijwonen van vergaderingen met de Jeugdofficier van Justitie 

> Informatie en advies/voorlichtingen/lezingen geven 

> Bemiddeling tot Arbeidsre-integratie tussen clienten en potentiéle werkgevers 

Functie-eisen: 

> Afgeronde relevante HBO-opleiding (MWD ; SPH ; Pedagogiek) 

> Ervaring binnen jeugdhulpverlening. 

> Ervaring binnen en affiniteit met verslavingszorg is een pré 

> Ervaring binnen jeugdreclassering of jeugdbescherming is een pré. 

> Kennis van pedagogiek en ontwikkelingspsychologie. 

> Kennis van complexe gezinssystemen, voorkomende problematiek en signalen en risicofactoren. 

> Kennis van en inzicht in het hulpaanbod, hulpverleningsmethodieken. 

> Kennis van juridische wet- en regelgeving met name in de jeugdstrafrecht 

> Kennis van de toepassing van de wettelijke kaders en richtlijnen voor de Jeugdstrafrecht. 

Wij bieden een pittige, boeiende en afwi&Sé(énde baan. De aañstelling Is voor de duur van één jaar, met uitzichl 
op een verlenging. 

Heb je nog vragen over de functie dan kun je be?lIen Mevr. P&mbfrrioii-Leorwd bemikbaar onder 
telefoonnunnmer 00297 - &S21496/ SB22401- 

Je solticitatiebrief met CV kun jc sturen naer inro^recla&seringaru ba.com. 


Homber a guli basta awa na Dos Playa y fayece 


ta presente pa constata morto 
di e homber. Segun informa- 
cion den medionan local, ta 
trata di Adelso Sandoval Cas- 
tellanos, naci na Colombia 
dia 17 di december 1979. 


SANTA CRUZ - Diasa- 
bra pasa di 6:30 di atardi, 
famianan a bati alarma 
pa un persona cu prob- 
lema den awa na Dos 
Playa. Di biaha a mo- 
bilisa polis cu urgencia. 

Na yegada di patruya, ya e 
personanan a saca curpa di 
e homber for di den awa y 
nan tabata cu reanimacion. 
Ambulance a keda solicita cu 
urgencia debi na e mal ca- 
minda, ambulance a bay na 


warda di Santa Cruz y aki a 
subi e helicopter di polis y a 
bay te na e sitio. 

Paramedico di biaha a atende 
cu e persona, pero ya e situa- 
cion no tabata bon mas debi 
cu e lo a guli basta awa mes 
den lama. Alto Comisario di 
Polis tabata presente for di 
trempan y tabata coordina 
full e situacion. 

A pone e curpa sin bida den 
e helicopter y a bay direccion 
Tanki Flip, unda dokter taba- 


Dos mucha rescata riba 
lama pabou di Arashi 


NOORD - Diadomingo 
merdia, mayornan den 
panico a bati alarma unda 
dos mucha riba un body- 
board ta bayendo afo den 
lama bruto cu e biento 
fuerte cu tabata tin. 

Polis cu urgencia a presenta 
na e sitio, y a notifica polis 
maritimo tambe. Un boto 


cu a mira e movecion di un 
hende grandi cu a drenta 
lama tambe bay afo a cum- 
insa bay den e direccion 
ey. E boto basta lihe a yega 
na e criaturanan cu tabata 
drif, y a rescata nan y e tata. 
Ambulance tambe a presenta 
pa un control. Tur cos tabata 
bon cu e muchanan pero 
spanta di e suceso. 

m INTERNACIONAL 


Teror y tiramento paden di warehouse cu 1 morto y 2 herido 



CALIFORNIA (AP) - Un agente 
policial, fuera di ora di servicio, 
a tira paden di e bodega di un 
Costco Wholesale, matando un 
homber kende a atak’e, y heridan- 
do dos otro, segun departamento 
di polis di Corona a informa. 

Persona cu tabata cumprando a sinti 
medio y a cuminsa sconde ora cu nan 
a tende e zonido di tironan. Entre e 
heridonan ta inclui un polis di Los 
Angeles cu a keda cu herida chikito, 
y el a sali di hospital segun informe 
di polis. 

E sospechoso no a wordo identifica, 
pero oficialnan na e sitio despues di 
e suceso a bisa cu e persona ta den 
custodio. Autoridad a drenta den e 
tienda. Testigo a bisa KCAL-TC cu 


homber cu cabey ‘mohawk’ a cum- 
insa un discusion cu e polis, kende 
despues a saca su arma di candela y 
cuminsa tira 6 biaha. 

E homber envolvi den e discusion a 
resulta morto, y otro dos persona ta 
herida, agente di polis di Corona, Lt. 
Jeff Edwards a bisa. Segun declara- 
cion di polis e condicion di e heri- 
donan no ta conoci. 

Tampoco a duna ningun identifica- 
cion. Polis a bisa cu no lo anuncia e 
nomber di e fayecido te ora cu nan 
logra informa e famia. Segun testigo, 
persona y trahado di e luga a cum- 
insa core pa sali e luga. Nan raporta 
cu mas di 100 persona tabata pafo di e 
tienda. Hende a laga tas, celular y nan 
pertenencia atras. 


Pastoor contra aborto acusa di abuso sexual 


HOUSTON (AP) - Un ex pastoor, kende a 
duna sosten na e legislacion di Texas cu lo 
criminalisa aborto, a wordo aresta pa abuso 
sexual di mucha. 

Record di corte a mustra cu Stephen Bratton a 
paga $50.000 di fiansa. Den un raport di ‘Houston 
Chronicle’ ta mustra cu Bratton di 43 aña, ta acusa 


di molestia un hoben familiar, esaki a pasa varios 
bes pa dia, entre 2013 y 2015. 

No ta cla ainda si Bratton tin un abogado. Bratton 
tabata un pastoor di ‘Grace Family Baptist Church’ 
cerca di Houston. E tabata vocifera den duna sos- 
ten na e ley cu lo prohibi aborto na Texas. Tambe 
el a menasa muhenan kende tabata bay realisa e 


procedura di aborto, acusando nan di ‘homicidio’. 
Aaron Wright, otro pastoor di e mesun misa, a bisa 
cu Bratton a wordo ex-comunica. 

“E bida di e persona aki ta asina un contradiccion di 
fe, cu nos no ta mira ningun evidencia cu nan ta un 
Cristian”, Wright a bisa. 


Atake cu bom ta laga 11 morto y 25 herido 



SOMALIA (AP) - Un ex- 
plosion na e capital di So- 
malia a laga 11 persona 
morto, segun hefe comisa- 
rio a bisa. Grupo extremis- 
ta na al-Qaida, al-Shabab 
a tuma responsabilidad di 


e suceso. 

Otro 25 persona a keda her- 
ida. General Bashir Abdi 
Mohamed a bisa reportero 
na Mogadishi cu e auto cu e 
prome bom a explota cerca 


di un base di siguridad na e 
palacio presidencial, y ta re- 
sponsabel pa 9 morto. E di 
dos auto cu explosion a mata 
otro chauffeur y su complice 
riba un caminda cerca di 
aeropuerto. 


Al- Shabab tin custumber 
cu mayoria di biaha ta ataca 
e capital. E1 a bisa cu e bom 
mester a explota na e prome 
liña di siguridad di aeropuer- 
to y e palacio. E aeropuerto ta 


e cas di oficina diplomatico. 
Palacio ta frecuente e obhe- 
tivo di al-Shabab. 

“Mi tabata na un distancia ora 
cu mi a tende explosion y mi 
a wak hende morto, incluy- 
endo dos muhe, un pasahero 
y dos homber, kende tabata 
mustra mayor di edad. Hopi 
teribel”, testigo Hussein Mo- 
hamed a bisa AR Al- Shabab 
tabata responsabel pa e bom 
den truck na october 2017. E 
suceso ey a mata mas di 500 
persona, y ta considera un 
di e atake extremista cu mas 
morto despues di atake di 
9/11. 

Den un rapport pa e conseho 
di siguridad di Nacionnan 
Uni, Antonio Guterres a nota 
un crecemento den opera- 
cion di siguridad, 4 y un cifra 
halto di atake aereo riba base 
di entrenamento y punto di 
encuentro di al-Shabab’, cual 
nan ta considera a degrada su 
capacidad di opera y libertad 
di movemento. 

Gureterres a bisa cu Soma- 
lia ta haciendo progreso pa 
construi un estado di funcion 
despues di 3 decada di guera 
civil, atake extremista y esca- 
sez di alimento, sinembargo 
ta bisa cu insiguridad, insta- 
bilidad politico y corupcion 
ta keda reto mayor. 

Elton Kock a cumpli 10 aña trahando na Post Aruba N.V 



ORANJESTAD - Post 
Aruba a celebra 10 aña 
di servicio di Elton Kock 
den compania di famia y 
coleganan. 

Elton a cuminsa traha na Post 
Aruba dia 4 di mei 2009 y ta 
eherce e funcion di besteller. 
Elton ta un bon trahado, e ta 
hopi disciplina y dedica. E ta 
gusta su trabou y semper ta 
zorg pa su trabou ta ‘up to 
date’ pa asina yuda crea un 
bon imagen pa e compania. 
Elton ta traha den e area di 
San Nicolas y e conoce 6 di 
e 8 rutanan di e area aki. Den 
e ultimo 4 aña nan el a sa di 
demostra cu e tin hopi po- 
tencial pa sigui crece den e 
compania. 

Post Aruba ta hopi orguy- 
oso di Elton su trabou y ta 
gradici’e pa su 10 aña di ser- 
vicio. Alabes nan ta desea El- 
ton hopi exito den futuro cu 
su trabou na Post Aruba. 

Pa informacion riba servicio- 
nan di Post Aruba, bishita e 
website www.postaruba.com 
of check nan paginanan riba 
Facebook, cu ta Post Aruba 
NV y Aruba Stamps. 



facebook.com/bondianoticia 


Deloitte. 


Qur dient i5 a wlLestablished cfistrEbutor based on Afuba, who speciaiizes in a wide vsriety of premium consumer products. Tho organization can 
be characterized as sn ambitious, dynamic company that continuously stflves for growth and excellent customer satisfaction. For this dient we are 
looking for candidates for the position ot: 




■ 


Supply Chain & Operations Manager 

The function 

As Supply Chain fii Cperations Manager you are responsible for the managemontof all warehouse activities and 
personnel, as well as for ensuring thé company business goals regarding growth r market share, profitability and 
customer satisfaction are met. You provide leadership to a team of approidmately 50 employees. The warehouse 
activities include warehousing, overseeing incoming and outgoing cargo r customer service and logistics- You are 
respónsible for inventory managément and control using the inventory management software system. YOu work 
together with the sales department and lead the warehouse personnel and drivers to ensure deliveries are timely 
accurate, and efficient You are part of the managernent team and report direclty tothe managing director. 

Your profile 

You have a bachelor s degree and a minimum of 5 years' eapenence Tn a management position. You have 
expériencé in logistics management and provén expérience with inventory management systems. You have 
excellent leadership skills and people skills and you anea team pFayer. You are resul t-oriented, fteKible and slress 
resistant. With your pragmatic approach you are proactive and willing to go the eatra mile, You are fluent in 
Papiamento. Strong Dutch, English and Spanish verbal and writing skills are a plus. 

The offer 

Ourclient offers a challengmg role within a dynamic and ambrtiousorganization. 

Procedure 

For more information you can contact Ms, Eliénne Croes, Consutlant Human Capital Consultancy, Learning £t Assessments at Deloitte Dutch 
Caribbéan via phone: (+297) S2B6200. You can e-mail your covér letter and résume before July 8, 2019 to ecroesC^deloátte.aw. You will réceive an 
acknowledgment of receipt within three working days (if not please contact us). An assessment and a reference check can be part of the selection 
proeess- Your application will be handlod confidentially. 

Qr\a\tlç nrlçni 1* <JñÉ» Qt rtKifp Orf UefOifte TnhinJt<u * UK prirtl* C0rt1|3*rty limHeçl foy i» littwOU: fll rrtefrtJWf tirtttf and thew r«ja(çd WiCift PTTV ttCh i« 

liHhs ñtt legaliy sepapeui arid Independcnt cntitiH. DTtL (clsa rcfcffcd io as 'DcIqitlé dlobatl do« nat pfovidc swvkes 10 diHits Pleasc im ('DTtLn, rtwrt.crefonte.com/about fo+ 
ampfe detaileddescriptkin €fihe Ipgal structoreof DTTl aod its mwmbw rirms., 02019. For <nfp oonlact PetoitteEXjtch Cagbbean. 

Aruba ta conta awor cu mas persona cu conocemento di CPR & Choking 




ORANJESTAD - Un anochi di curso di CPR y 
choking cu a resulta e biaha aki hopi mas grandi 
cu tur cu a organisa anterior. Esaki tabata un exito 
serio. E participantenan a haya varios ripiticion 
con pa duna CPR for di baby te cu hende grandi. 
Tambe con pa trata un persona cu pega cu algo den 
garganta. E curso di CPR y choking tabata riba un 
nivel, con por yuda un persona cu mester asistencia 
te ora ayudo profesional yega na e sitio. (Call 911) 

Un danki ta bay na e team di profesional cu a duna e 
curso, specialmente na sr. John Tromp di IMSAN cu a 
encabesa e curso hunto cu e profesionalnan den e ramo 
manera sra. Olga Tromp, sr. Joshmar Hoeky sr. Hubert 
de Cuba. Aruba ta conta awor cu 97 persona mas cu a 
ricibi nan certificado pa un total di +/- 200 ciudadano 
cu a pasa nan curso desde juni 2018 den Centro di Bario 
Brazil. 

Centro di Bario Brazil ta bay sigui organisa mas curso di 
CPR y Choking, alimentacion y tambe di actividadnan 
fisico y salud. 

Fundacion CINEARUBA nomina pa un ‘Gouden C’ di Hulanda 


ORANJESTAD - E fundacion local a ricibi e no- 
ticia cu un di nan proyecto a wordo nomina pa un 
‘Gouden C.’ 

Aña pasa CINEARUBA a realisa e proyecto ‘Drama den 
aire’ di cual e presentacion fmal tabata un obra auditivo 
titula ‘E bola di fuego.’ Hobennan y adultonan a forma 
parti di e obra aki cu a wordo presenta en bibo riba Face- 
book. E proyecto 4 Drama den Aire’ tabata posibel door 
di e sosten di Fonds voor Cultuurparticipatie. E fondo 
tur aña ta entrega un reconocimento na e miho proyecto 
den forma di un ‘Gouden C’ y fundacion CINEARU- 
BA su proyecto ‘Drama den aire’ ta un di e cinco nomi- 
nadonan pa e premio. 

Nos nunca a spera e nominacion aki, y e simpel hecho di 
ta nomina nos di CINEARUBA ta hopi contento. Asina 
Juan, coordinador di proyecto pa fundacion CINEA- 
RUBA a expresa. CINEARUBA kier gradici tambe tur 
cu a forma parti di e proyecto y a duna nan tempo pa 
por a hacie posibel. Un danki na Melisa Richardson, Al- 
drich Marchena, Natasha Richardson, Teo Lopez, Milly 
Koolman, Adelaida Fingal, Danny Martinez, Ginelly 
Quandt, Rodrigo Peraza, Rotsena Pietersz, Roy Howell 
y Adriano Nanof. 

Fundacion CINEARUBA tin nuebe aña di existencia 
enfocando riba e sector cultural, educacional, social y 
creativo. Fundacion CINEARUBA ta agradecido pa tur 
e apoyo cu Fonds voor Cultuurparticipatie di Hulanda 
a sa di brinda na CINEARUBA pa asina e fundacion 
por a logra ehecuta diferente proyectonan na e interes y 
desaroyo di e comunidad di Aruba. 

Entre e siman 24 pa 28 di juni Fonds voor Cultuurpar- 
ticipatie lo duna di conoce cua proyecto ta ganado di e 
'Gouden C’ y esaki e fondo lo hacie pa medio di sorpre- 
sa esunnan di e proyecto ganado. Esunnan cu ta interesa 
den wak e obra auditivo ‘E bola di fuego’ por bishita 
fundacion CINEARUBA su pagina di Facebook. 

Garcia ta gana Nottingham Open 


Tabata e di shete titulo den carera di 
Garcia, rango #28, y su di dos riba 
yerba despues di su victoria na Mal- 
lorca na 2016. 

Ambos hungado a hit shete aces, y 
Vekic a converti tur cuatro den su 
punto di break, cu Garcia bayendo 
2-pa-2 riba punto di break. 


Despues di daña mayor parti di e resto 
di e torneo, yobida fmalmente a stop. 
E dos dia di apertura a keda comple- 
tamente muha prome cu organisa- 
donan a dicidi di switch e prome y di 
dos partido paden, mientras e cuartos 
di fmal di Vekic contra Kristina Mlad- 
enovic a cuminsa riba yerba, pero 
mester a caba paden diabierna. 



NOTTINGHAM, Inglatera (AP) 
— Caroline Garcia di Francia a 
vence e ex- campeon Donna Ve- 
kix 2-6, 7-6 (4), 7-6 (4) pa gana su 
prome titulo di aña na e Notting- 
ham Open ayera. 


Garcia, e top seed, kende a caba su 
victoria 4-6, 6-3, 6-3 den semifmal 
contra e Mericano, Jennifer Brady 
trempan diadomingo, a recupera 
despues di perde e prome set, pa 
vence e campeon di 2017 durante 
mas di dos ora y mey. 



Qatar ta sorprende Paraguay durante debut den Copa America 



RIO DE JANEIRO (AP) — Qa- 
tar a nenga di drenta den panico 
mientras el a recupera di un defi- 
cit di dos gol, pa empata 2-2 cu 
Paraguay den su debut den Copa 
America. 

E campeon Asiatico por a hunga 
miho ainda na Maracana, pero por- 
tero di Paraguay, Gatito Fernandez, 
tabatin un prestacion impresionante 
den e prome mita di e partido. 

Qatar tabatin un comienso teribel, 
cayendo atras den e prome cuater 
minuut. Miguel Almiron a tuma un 
tiro liber y Fabian Balbuena a guia 
e bala den e banda drechi di Pedro 
Miguel. E veterano Oscar Cardozo 
a anota den e penalty resultando, pa 
pone e prome gol pa e Suramerican- 
onan. 

Pero Qatar, entre su preparacionnan 
pa Mundial 2022, a mantene pose- 
sion di e bala manera su coach Spaño, 


Feliz Sanchez, tabata kier. Na medio 
tempo, e Qatarinan tabatin como 60% 
di posesion contra Paraguay, un team 
cu no a logra cualifica pa e ultimo dos 


Mundial, y ta purbando di reconstrui. 
Na cuminsamento di segundo tem- 
po, Paraguay a reemplasa Hernan 
perez cu Derlis Gonzalez, logrando 


un impacto. Despues di 52 minuut, 
Gonzalez a asisti Cardozo cu un pase, 
pero revision di video a anula e gol ey. 
Den minuut 56, Gonzalez a haci un 
tiro largo, poniendo 2-0 na fabor di 
Paraguay. 

Qatar no a sinti intimida, tumando 
inspiracion for di e stadion iconico na 
Rio de Janeiro. Como 20,000 fanati- 
conan tabata sostene mas tanto Qa- 
tar. E recompensa a yega na minuut 
68, ora Almoez Ali a ricibi e bala, bay 
centro, y anota. 

Na minuut 77, Qatar a empata 2-2 
despues cu un serie di pase a alcansa 
Boualem Khoukhi. Fernandez a casi 
blokia e tiro. 

Qatar proximo ta enfrenta Colom- 
bia na Sao Paulo, y Paraguay lo en- 
frenta Argentina na Belo Horizonte. 
Colombia ta lidera Grupo B cu tres 
punto. Qatar y Paraguay tin un punto 
cada un, y Argentina tin zero. 


Maldonado ta bisti dashi di Dia di Tata, hiba Royals na victoria 


MINNEAPOLIS (AP) — 
Martin Maldonado a haya 
un manera formal pero 
dibertido di honra e tatan- 
an den su bida. E catcher 


di Royals a celebra Dia di 
Tata bistiendo un dashi 
blauw riba su protector di 
pecho, y tabatin tres hit pa 
duna Kansas City e victo- 


ria riba Minnesota Twins 
8-6 ayera. 

Maldonado a skirbi e nomber 
di su tata, ruman homber, 
famia y amigonan cercano 
riba e dashi, hunto cu ‘Feliz 
dia di Tata’ abou. Backstop di 
Pittsburgh Pirates, Elias Diaz, 
a bisti e mesun dashi den un 
wega contra Atlanta, cual nan 
a ricibi di e fabricante di eki- 
po, All-Star. 

“Mi djis kier a haci algo 
diferente pa e tatanan eyfo, 
miembronan di famia, ami- 
go”, Maldonado a bisa. “Algo 
pa bisti pa nan.” 




Riba plato, Maldonado a inning cu tres carera, y otro 
pusha dos carera, un cu un cu un doblete den di ocho in- 
single durante un segundo ning. 

SPAÑA - Daniel Burgui 
Iguzkiza a haci un entrev- 
ista pa e medio Spaño Al- 
Navio cu Robert March- 
and, e ciclista Frances 
di 107 aña cu a asombra 
mundo algun aña pasa 
cu su record mundial di 
un ora riba bicicleta. E 
siguiente relato ta traduc- 
cion di un gran parti di e 
articulo original. 

E mueblenan den e apar- 
tamento chikito di Robert 
Marchand, e ciclista Frances 
cu a caba di retira di e deporte 
na edad di 107 aña, apenas ta 
consisti di un par di tabla pa 
pone ‘cos’. Riba un di nan tin 
un caha di sapato cu tin “Ven- 
ezuela” skiribi ariba. Esaki ta 
e caha di recuerdo di e tempo 
cu e tabata biba na e pais ey, 
unda e tabata traha den varios 
ofishi. 

Señor Robert Marchand ta 
un di e poco personanan na 
mundo cu, ora e mira un 
potret di su mes na edad di 
75 aña, e por bisa: ”Ah, esey 
ta tempo mi tabata hoben ai- 
nda.” Y “hubentud” ta algo 
cu bo por redefini ora bo tin 
mas di cien aña y ta tres bi- 
aha campeon di mundo riba 
bicicleta. 

Superviviente di dos guera 
mundial, 17 presidente di 
Francia y ganador di mas di 
200 trofeo, cu el a duna su 
municipio pasobra den su cas 
nan ta stroba y ta coy stof so, 
señor Marchand ta e ciclista 
alegre di 107 aña di edad y 
1,58 metro di estatura, cu 
dos aña pasa, dia 4 di janu- 
ari 2017, a atrae atencion di 
miles di persona riba henter 
planeta. 

Bisti den su vistoso camiseta 
geel y biña el a pone un re- 
cord nobo riba velodromo di 
Saint-Quentin-en-Yvelines. 
E1 a dal 92 vuelta riba e pista 
pedaleando 22,547 km du- 
rante un ora den un categoria 
cu Union Ciclista Interna- 
cional a crea exclusivamente 
pa e ocasion: e record di 
ora pa persona riba 100 aña. 
Awor, algun siman pasa, a 
yega e noticia na prensa cu 
nan a impedi su participacion 
na un careda di ciclismo, riba 
recomendacion medico y tur 
hende kier sa awor si esaki ta 
significa su retirada oficial di 
competencia deportivo. 

A pesar di su merito y fama, 
nunca e tabata ciclista profe- 
sional. Awendia e ta un an- 
ciano cordial cu ta biba den 
un apartamento chikito di 40 
metro cuadra na Mitry-Mory, 

Ciclista mas bieu di mundo a pasa 107 aña 



un suburbio di Paris. E tin 
un pension chikito, nunca e 
tabatin un cas como propie- 
dad y ta biba cu hopi modes- 
tia. Riba e potretnan di 15 o 
20 aña pasa e ta aparece cu e 
mesun jersey shinishi cu e tin 
bisti e dia cu nos a bishit’e na 
su cas. 

Señor Marchand ta gara e ca- 
hita di Venezuela y ta cuminsa 
saca papel, carchi, pasaporte y 
potret. “Mira, mira”, e ta bisa 
entusiasma. E ta un “certifi- 
cado di bon salud” fecha dia 
29 di maart 1954, den cual e 
medico Felix E. Leon, di es- 
tado Zulia, ta duna cuenta di 
su condicion fisico extraordi- 
nario pa e por conduci truck 
na e estadonan petrolero di 
e pais. “Mi tabata mesun 
fuerte!”, e ta bisa y ta dal un 
hari. Awe ainda, y a pesar cu e 
no ta tende bon, Marchand ta 
tribi di pronuncia algun pal- 
abra na Spaño, recuerdo di e 
añanan cu el a pasa den Cari- 


be, cu a marca inicio di un di 
e varios bidanan cu el a hiba. 
Den e dos cahanan di sapato 
ey tin reuni y condensa gran 
parti di e aventuranan cu e ta- 
batin, banda di esun relaciona 
cu ciclismo. 

E1 a casa na 1939 tempo cu II 
Guera Mundial a cuminsa y a 
keda viudo y sin yiu na 1943. 
Nunca mas el a casa. E tabata 
bombero voluntario durante 
guera den un Paris ocupa, el 
a cay cera pa nenga di duna 
educacion fisico na yiunan 
di elite y di colaboradornan 
nazi. Cu 35 aña, tempo cu 
guera a termina, y cu un Eu- 
ropa completamente destrui, 
el a trata di spaar algo di placa 
pa bay emigra pa Australia. 
Sin embargo, e papelnan pa 
biaha pa ayanan a atrada y 
su ruman a scucha na banco 
unda e tabata traha cu na 
Venezuela nan tabata busca 
desesperadamente trahador 
di Europa. Asina Marchand a 


subi e barco La Colombie, y 
cu 50 dollar y 25.000 franc di 
e tempo ey el a paga su biyete 
cu despues di 20 dia di trave- 
sia riba Atlantico a hib’e dia 
20 di november 1947 na haf 
di La Guaira, estado Vargas. 
Su prome dianan na Venezu- 
ela Marchand a pasa nan hun- 
to cu centenares di Polaco cu 
tambe a embarca pa cuminsa 
un aventura na e pais Sura- 
mericano. Su prome imagen- 
nan, despues di e destruccion 
cu guera mundial a laga na 
Francia, tabata algo di fasci- 
nacion: auto luhoso, avenida, 
caya y plazanan grandi, cu 
tabata mustra un abundancia 
cu e no a mira na Europa. 
Tambe Marchand ta recorda 
su solidaridad cu e inmi- 
grante y refugiado di ayera 
y awe. Tempo cu e tabata na 
Venezuela nan tabata acusa e 
Francesnan manera e cu nan 
tabata “poco morto di ham- 
ber” y “ladron di empleo”. 
Esun prome ta berdad, segun 


Marchand. “E hobennan di 
awendia mester comprende 
cu a lo largo di e guera, e 
principal preocupacion di e 
Francesnan tabata haya cum- 
inda y ami personalmente no 
ta desea esey ni na mi pio en- 
emigo. Bo no sa loke ta biba 
di dia pa dia.” “E gran mal 
di e mundo ta egoismo y ga- 
nashi,” Marchand ta bisa, cu a 
milita den partido comunista 
di Francia desde su adoles- 
cencia, y tin otro record riba 
su nomber: e miembro di 
mas aña di e sindicato Con- 
federacion General di Trabao 
(CGT), cu mas di 90 aña. 

“Semper mi a biba cu poco, 
den cuatro aña mi pension 
apenas a subi cu un par di cen 
di euro, pero nunca mi taba- 
tin e afan di acumula propie- 
dad y mi tabata feliz,” e ta 
conta. 

Su estadia na Venezuela den 
añanan 50 di siglo pasa tabata 
un serie di empleo den dife- 
rente ramo, manera chauf- 
fuer di truck den industria 
petrolero pa compania Shell, 
tambe como empleado na un 
chickenfarm, y finalmente 
den transporte, unda el a cay 
cera pasobra nan a haya arma 
y municion den su truck, im- 
porta directamente di Merca, 
durante dictadura di Perez 
Jimenez. Laga den libertad 
provisional e ta haya señal di 
polis mes cu miho e bandona 
e pais mas pronto posible. E 
ta huy riba un barco pa Italia 
y despues ta bay algun tempo 
Canada. Den añanan 60 el a 
bolbe na Francia. 

Continuacion riba Pag. 20 

Continuacion di Pag. 19 

Su bida a tuma un giro na 1978, cu 67 
aña di edad, y pa envidia mirando un 
grupo di ciclista riba caya, el a cum- 
pra un bicicleta y a cuminsa pedalea. 
Desde e tempo ey e tabata un homber 
di record. E1 a participa den ocho edi- 
cion di Bordeaux - Paris, cuatro Paris 


- Roubaix y incluso el a haci un biahe 
riba bicicleta di Paris te Moscu cu 80 
aña di edad. Na aña 2017 el a partic- 
ipa ainda den varios careda, a kibra 
otro record di ciclismo di ruta y a haci 
salto como paracaidista. 

Awor no ta import’e mas si nan kibra 
su record. “Pa suerte no a presenta 


ningun contrincante ainda. Mi no tin 
rival,” e ta afirma cu un hari di mucha 
cu a caba di comete un travesura. Su 
prome record el a prepara na 2011, pa 
celebra cu el a cumpli un siglo. 

“Mi kier a demostra cu na mi edad 
tur cos no a caba, mi kier a haci algo 
insolito y placentero.” Tur dia e ta 


controla temperatura pafo. “Si ta haci 
hopi friu, mi ta train paden. Un verk- 
oud cu e edad aki por ta mortal,” e ta 
splica cu un sonrisa. Te awor esey ta e 
unico cos cu ta preocup’e. E ta sigui 
pedalea tur dia. Por lo menos cinco 
kilometro, paden o pafo. “E secreto 
di un bida largo? No rabia di mas pa 
ningun asunto.” 


Advertorial 

7 edicion di My Guardian Group Walk & Run Aruba tabata un exito! 




ORANJESTAD - E aña aki 
Guardian Group Fatum a 
celebra su di 7 edicion di 
My Guardian Group Walk 
& Run. Un diadomingo 
mainta tempran na unda 
por a mira y sinti un am- 
biente di competencia y 
pasion pa e deporte entre 
e participantenan. 

Un ‘warm up session’ bou 
guia di Darrel Werleman di 
Muscles and Lungs a pre- 
para varios coredo y canado. 
E evento a inicia na momento 


cu CEO di Guardian Group 
Dutch Caribbean, Sr. Diego 
Frankel, a los e tiro di salida 
pa lOKm Run y 5 minuut 
despues, Managing Director 
Aruba, Sra. Barbara Pochet- 
tino, di Guardian Group Fa- 
tum Aruba a los e tiro di salida 
di e 6km Run and Walk. Un 
total di 2,160 participante 
ariba 2 ruta diferente, na 
unda despues a encontra otro 
na altura di Ban Ban Cafe, y 
a continua pa yega fmal ariba 
e parkeerplaats di Guard- 
ian Group Fatum. Na fmal 


tur coredo a disfruta di be- 
bida Gatorade di Romar 
Trading y koffie y te di Smit 
& Dorlas, y un dushi sopi di 
pampuna prepara pa Divi Re- 
sorts/Alhambra Ballroom pa 
e participante hidrata y haya 
forsa bek. E participantenan a 
wordo brinda un variacion di 
fruta cu a cay hopi na smaak. 

Guardian Group Fatum a haci 
donacion na 3 diferente in- 
stancia cu ta traha incansabel 
pa yuda nos bestianan ariba 
caya y sterilisa nan: Animal 
Rights Aruba, Sgt. Pepper’s 
Friends y Nine Lives Foun- 
dation. Cada un di e instanci- 
anan a keda sumamente agra- 
decido pa ricibi e donacion 
aki, y asina sigui eherce nan 
trabou y yuda paga gastonan 
na e diferente veterinarionan. 

E ganadonan absoluto mas- 
culino y femenino 6km ta 
Jonathan Busby y Kirah Re- 
gales y e ganadonan abso- 
luto masculino y femenino 
lOkm ta Alexander Hodge y 
Lana Gobert di My Guardian 
Group walk and run Aruba 
2019. 

My Guardian Group Walk & 
Run a reparti e premionan 
pa e coredonan overall mas- 
culino y femenino pa e 2do y 
3er lugar na e siguiente cor- 
redonan den categoria lOkm 
masculino : 2do lugar Kel- 
vin Gama Gonzalez y 3er 
lugar Rick James y lOkm 
femenino: 2do lugar Yuli 
Tineo y 3er lugar Mileydis 
Verdecia. Den categoria 6km 
masculino: 2do lugar Lud- 
wig Dirksz y 3er lugar Zhyon 
Geerman y 6km femenino: 
2do lugar Vanessa Harms y 
3er lugar Meggie Banwarie. 

Resultadonan ta ariba pagi- 
na di Facebook di Guardian 
Group 

Premionan pa overall ler 
luga masculino y femenino 
6km: 

• Ticket Curaçao, registra- 
cion pa My Guardian Group 
Walk & Run dia 27 di Okto- 


ber 2019. 

Premionan pa overall ler 
luga masculino y femenino 
lOkm: 

• Ticket Sint Maarten, esta- 
dia na hotel pa 2 anochi y reg- 
istracion pa My Group Walk 
& Run dia 23 di Juni 2019. 

Guardian Group Fatum ta 
gradici inmensamente tur 
persona y tur e instancianan 
cu contribui pa por a realisa 
e di 7 exitoso Walk & Run 
na Aruba. Principalmente de- 
partamento di trafico di KPA, 
Rode Kruis, Motor Unit, 
Ibisa y Aruba Triathlon Asso- 
ciation pa saca y guia e careda 


pa tur participante cu segun- 
dad. Sportz4U, White Sharks 
Baseball Team, Animal 
Rights Aruba, SISS bou guia 
di Ivonne Pourier y colega- 
nan voluntario y di Guardian 
Group cu a zorg pa sorteer 
tshirts, registracion di mas cu 
2mil hende, preparacion di- 
asabra y setup y mucho mas! 

Danki special ta bai pa Scout- 
ing Aruba cu a yuda tene am- 
bos ruta limpi. Nan tawata 
banda di caminda bou guia 
di Caroline Croes. Danki pa 
boso aporte valioso cu a haci 
e evento aki un bes mas exi- 
toso! 























B NPf« 


BISTA POLITICOF 1 


DIALUNA 17 JUNI 2019 


Lider di Fraccion AVPMarlon Sneek (AVP): 

Lampe deliberadamente a duna instruccion pa no tuma alumno na SPO 


ORANJESTAD - Malcontento y 
un duda grandi di kico ta locual 
cu ta bay pasa pa e siguiente aña 
escolar ta algun di e puntonan cu 
e manifestantenan di awe a trece 
dilanti na porta di parlamento. 
Minister Lampe a duna instruc- 
cion pa no tuma suficiente alum- 
no pa yena SPO pa asina haya 
subsidio. 

Trahadonan di traimerdia no ta haya 
informacion y esaki ta di lamenta. Se- 
gun lider di fraccion di Partido AVP 
y docente di profesion Marlon Sneek 
loke ta pasando cu traimerdia ta ina- 
ceptabel. 

For di un luna pasa trahadonan di 
traimerdia ta canando nan caminda 
y sinta den e reunion cu minister di 
enseñansa sin haya contesta concreto. 
Un copia di un carta a keda entrega na 
algun parlamentario awe cu a bin di 
parti minister Lampe cu te ainda no 
a yega cerca e parlamentarionan. Cu 
esey ta mustra con bruha e minister 
aki ta traha y ta un di e motibonan 
cu ta keda para riba cu ta un reunion 
publico mester pidi pa asina e por 
bin duna cuenta di kico ta su inten- 
cionnan. 

Algun siman prome cu vakantie es- 
colar ainda nan no sa kico ta nan fu- 
turo, si nan tin trabou of no, trahado 
di SPO si tin cu presenta na mes un 



edificio of nan a muda, situacion ta 
for di lo normal. E minister tin cu 
bin parlamento y no den comision 
di enseñansa, den un reunion pu- 
blico pa tur hende por tende unda e 
minister ta para y kico ta e direccion 


cu ta bay tuma. Di importancia y te- 
niendo parlamentario Vrolijk na su 
palabra, cu ta un solo parlamento tin 
y cu no por sconde tras cu ta minister 
di coalicion, sino mas bien tin cu in- 
forma kico e ta haciendo. 

Den un encuentro parlamentario a 
pidi plan y vision pero te dia di awe 
no por haya nada for di e minister, 
unicamente por a comproba cu e ta 
traha ad hoc, cu ta inaceptabel. Fal- 
tando un siman so mas pa minister 
tuma decision ta keda e inkietud si 
acaso agenda di parlamento lo ta druk 
pa yama un reunion publico. Segun 
parlamentario Marlon Sneek, esaki 
mester ta posibel y mas lihe cu ta 
posibel. Aunke tin reunion di IPKO 
fmal di siman ta resta e comienso di 
siman pa yama esaki pero e preroga- 
tivo ta keda den man di e presidente 
di parlamento. 

Prioridad 

Tin cu duna cada manifestante e oido 
y respet. Cu e manifestacion nan a 
bin expresa nan preocupacion cu ta 
bibando pa mas di un luna caba. Nan 
ta merece di haya informacion ve- 
ridico riba kico realmente ta bay pasa 
cu nan y cu Enseñansa en general. A 
tuma nota cu e Minister a kita huis- 
werkbegeleiding, na momento cu e 
aña escolar nobo drenta. Ken lo ocupa 
su mes di esaki? mirando cu no a kita 
huiswerk for di enseñansa, a kita es- 


unnan cu ta duna training y guia na 
e lidernan di grupo cu ki meta y sin 
consulta cu esunnan den veld. 

E minister ta hustifica su mes por 
medio di bisa cu mester hunta or- 
ganisacionnan di enseñansa special, 
mirando cu nan no ta yena ni 100 
mucha y cu esey no lo ricibi subsidio, 
cual no ta berdad. Pa contradeci esey 
por mira ehempel di scol adventista 
pariba di brug cu ta 38 mucha y ta 
ricibi subsidio. Den e mesun contra- 
diccionnan aki tin e instruccion di e 
minister pa no manda alumnonan di 
Emma School, ni di Scol Caquetio, 
ni Scol Paso pa Futuro, cu ta pasa test 
pa drenta SPO. Ta prefera mas bien 
laga nan continua na klas 7, tur esaki 
deliberadamente pa no yega na e ci- 
fra menciona di 100 alumno pa SPO. 
Parlamentario Marlon Sneek ta con- 
sidera esaki algo diabolico. 

Minister Rudy Lampe tin cu sali 
afo y bisa kico ta su maneho y 
punto. 

Stop di sconde tras di triki y hinca 
enseñansa den problema, cual ta con- 
denabel den otro paisnan caminda in- 
discutiblemente ta e futuro. Ta kibra e 
oportunidad di cada studiante y exis- 
tencia di bo pais pasobra ta enseñansa 
ta e base fundamental. E minister aki 
no tin structura y e tin tur hende man 
na cabes, ta locual cu Marlon Sneek a 
bisa na final. 


Minister Otmar Oduber (POR): 

Economia circular ta e direccion cu Aruba ta bay aden 


ORANJESTAD - Cumpra, uza, 
y benta afo, ta e forma con gran 
parti di nos sociedad ta custuma 
cu ne, ya pa decadanan. Mundial- 
mente sociedadnan cu ta funcio- 
na den tal forma ta conoci pa tin 
un “linear economy” of “throw- 
away-society”, pues un sociedad 
den cual poco importancia ta 
wordo duna na e producto produ- 
ci, cu ta resulta den desperdicio. 

Esaki ta netamente e direccion con- 
trario cu gobierno di Aruba a traves 
di manehonan tambe hiba pa min- 
isterio encarga cu medio ambiente a 
scoge pe. Door di scoge pa cambia e 
direccion di economia linear den uno 
circular ta scoge pa proteha y con- 
serva nos recursonan natural no sola- 
mente pa awo pero pa futuro tambe. 
Con? Door di conscientisa, promove 
y stimula practicanan pa reduci, reusa 
y recicla. 

Kico ta economia circular? 

E meta principal ora cu ta trata di 
economia circular ta pa minimalisa 
desperdicio, pa paisnan haci adapta- 
cionnan den nan maneho pa practi- 
canan sostenibel pa medio ambiente 
y cu procesonan ta tuma luga den tal 
forma cu e no ta agota nos recursonan 





natural. 


Pa e cambionan necesario tuma luga 
pa adopta practicanan circular, no ta 
facil ni tampoco por tuma luga pa- 
reu. Mas bien e transformacion den 
un economia circular ta forma parti 
di un maneho holistico pa cumpli y 
salvaguardia e tres pilarnan di sos- 
tenibilidad cual ta: economia, medio 
ambiente y e aspecto social. 

Importante pa menciona ta cu un so- 
ciedad cu ta moviendo den direccion 
di economia circular, no ta nifica cu ta 
reduci calidad di bida di consumidor- 



nan y tampoco empresanan. Es mas 
door di ta mas consciente desde e ini- 
cio (produccion of compra), por re- 
duci costo di produccion. E consumi- 
dor consciente tambe por duna pro- 
ductonan adkiri un otro bida, uzando 
e mas largo of door di ta creativo por 
uza esaki den otro forma. 

Upcycle Center Serlimar 

Manera anuncia luna pasa, ministerio 
encarga cu medio ambiente y Serli- 
mar ta trahando duro pa realisacion 
di e apertura di Aruba su propio fa- 
cilidad pa promocion di reciclahe. 
E Upcycle Center di Serlimar ta un 
proyecto cu ta promove e aspectonan 


di reduci, reusa y recicla enfocando 
tambe riba e aspecto di consumo re- 
sponsabel. Pues teniendo na cuenta 
e desperdicio cu como ser humano 
nos ta produci, dunando personanan 
alternativa pa deposita articulonan cu 
ya nan no ta uza na e Upcycle Cen- 
ter pa e productonan aki por ricibi un 
otro ‘bida’ prome cu deshaci di nan. 

Locual cu kier logra cu e Upcycle 
Center aki ta pa tur ciudadano reali- 
sa cu nos tur tin un responsabilidad 
global pa e forma con nos ta atende cu 
desperdicio. Y hunto nos por yega na 
tin un Aruba cu ta consciente di nos 
impacto riba planeta. 

Parlamentario Sue-Ann Ras (MEP): 

Ta un tata ta un responsabilidad pa bida! 



ORANJESTAD - Diado- 
mingo nos ta celebra dia 
di tata y parlamentario 
Sue-Ann Ras ta desea di 
comparti un reflexion di e 
rol di un tata di bida di nos 
muchanan. 

A pesar cu comercio no ta 
mercadea dia di tata optimal- 
mente, ta un bon momento si 
pa nos puntra nos mes, kico 
ta nifica ta un berdadero tata 
y no djis engendra yiu, lubi- 
dando riba e responsabilidad 
mutuo den tur aspecto y de- 
saroyo di e yiu(nan) envolvi. 

Bon tata 

E imagen ta un bon tata ta 
ampliamente comparti pa 
cada sociedad y nos no ta un 
excepcion. Ta di lamenta si, 
tur e casonan cu bo ta tende y 
experiencia, unda e ausencia 
fisico y emocional ta enorme 
den bida di nan yiunan. Si 
nos bay bek den pasado, unda 
cu e tatanan tabata e prov- 
eedor principal di famia, nos 
por bisa cu nan tabata per- 
cura pa satisface tur e necesi- 
dadnan material di un hogar. 
Tin tata no ta logra satisface e 
necesidadnan presente, cu ya 
tin otro ta presenta. Su unico 
meta y importancia tabata, pa 
wak su yiu(nan) crece, ya cu e 


mama tabatin e rol di atende 
e otro aspectonan di educa e 
yiu(nan). 

A surpasa e tradicion como 
unico proveedor y nan a 


cuminsa comparti den e cri- 
ansa di e yiu(nan), unda a 
crea un dimension di con- 
vivencia familiar. Nan a 
cuminsa participa den e cui- 
do y educacion di e yiu(nan) 


y duna atencion y demostra 
afeccion. Ami realmente ta 
bendiciona y gradici di taba- 
tin y tin mi tata den mi bida y 
sigur e ta cuadra den e rol aki; 
proveedor principal y sem- 
per a percura pa brinda mi 
e oportunidadnan pa crece’, 
Ras a expresa. 

Ausencia di figura paterno 

Sinembargo poco poco, e rol 
di un tata a haya un otro di- 
mension scur. Nan ausencia a 
cuminsa bira mas, ya e bos di 
e tata pa duna siguridad, con- 
fiansa den bida, establece e 
limitenan di conducta infan- 
til y cera e circulo di amor cu 
un yiu mester ta rondona di 
dje, a cuminsa disparce. 

E concepto di bon tata a haya 
un percepcion nobo y ya su 
influencia cu ta asina poder- 
oso den salud emocional di 
su yiu(nan), a pasa pa pasado. 
“Den tur e añanan den ense- 
ñansa, mi mester bisa cu ta di 
lamenta, con nan ausencia ta 
impacta e bida di mi alum- 
nonan. Un tata no ta djis 
un miembro di famia mas. 
Un tata ta esun cu ta busca y 
percura pa e necesidadnan di 
mas sutil di su yiu(nan): Es- 
unnan emocional y psikico. 
Nan tin cu percura pa pro- 
move un ambiente unda ta 


permiti e desaroyo optimal di 
e potencial di nan yiu(nan), 
poniendo un marca di lib- 
ertad responsabel y no uno 
dominante. Nan mester per- 
cura pa guia nan yiu(nan) sin 
agresividad, pero cu firmesa 
motiva y rasonabel y brinda 
nan e hermentnan necesario 
pa crea un fundeshi di balor, 
norma y principio. Esey ta e 
rol di un tata y no loke nos 
ta experenciando na gran es- 
cala.” Aunke no por descarta 
tampoco, cu ainda nos tin 
varios bon ehempel di tata y 
eseynan nos mester aplaudi y 
curasha, pa nan conta y com- 
parti nan responsabilidad y 
experiencia na otro, special- 
mente den nan circulo di 
amistad. 

Tinalmente mi kier felicita 
tur tata, specialmente mi tata, 
cu semper a demostra di t’ey 
pa mi den bon y malo, de- 
mostrando un amor unico y 
kico kiermen ta un bon tata pa 
su yiunan. Mescos cu mi ru- 
man homber, mi primonan, 
mi omonan y mi welonan, cu 
ta un tata ehemplar ta percura 
pa mustra nos kico ta e rol di 
un tata berdadero, sin impor- 
ta e tempo cu nos ta aden. Un 
feliz dia di tata y hopi bendi- 
cion!’, Ras a fmalisa bisando 


Minister Otmar Oduber (POR): 

Destaho publico cu compania local cu a entrega oferta pa remedia y 

elimina dump na Parkietenbos 




ORANJESTAD - Diabierna dia 
14 di juni tabata un dia suma- 
mente importante pa Aruba y su 
futuro sostenibel. Manera cu a 
bay ta anuncia, desde cu a inicia e 
proceso pa logra yega na un miho 
maneho di desperdicio na Aruba 
(mas cu 1 aña pasa), gobierno a 
sa di informa y educa continu- 
amente den forma transparente 
tocante locual ta tumando luga. 
Segun un comunicado di minis- 
ter Otmar Oduber. 


Meta 

E sistema cu gobierno di Aruba a 
scoge yama capping den Ingles, cual 
ta un sistema cu ta enfoca riba baha 
e sero di dump di Parkietenbos mas 
tanto cu ta posibel. E meta ta pa yega 
na un nivel cu ta responsabel (14- 
15 meter) como cu e punto di mas 
halto actualmente ta 25 meter! In- 
tencion ta pa logra ‘tapa’ esaki di un 
forma cu den futuro hende no lo sa 
mes cu tabatin un dump na e sitio, al 
contrario, lo crea un alivio enorme pa 
henter e bisindario, aumentando cali- 
dad di aire den henter e bisindario. 
Esaki sigur ta trece alivio pa e habi- 
tantenan, teniendo na cuenta aspecto 
importante di salud y riesgonan cu e 
habitantenan a wordo exponi na dje 
durante hopi aña. Pues logrando e 
meta aki ta contribui na hisa e calidad 
di bida tambe di nos ciudadanonan. 

Entrega di proposicion (propos- 

al > 

Te diabierna companianan cu 
proposicionnan pa proyecto tabatin 
chens pa entrega. Un resultado di de- 
staho publico cu a conoce un compa- 
nia local cu a entrega oferta pa reme- 


dia y elimina e dump na Parkieten- 
bos. Notaris Johnson tabata e testigo 
pa habri e pakete y percura pa registra 
tur documento ricibi conforme prin- 
cipionan di bon maneho. 

Proximamente lo tuma luga e fase 
di evaluacion pa mira si a base di e 
documentonan entrega, tin cumpli- 
mento cu tur rekisito stipula pa go- 
bierno. Esaki di acuerdo cu e maneho 
cu gobierno ta hiba pa brinda miho 
proteccion na nos medio ambiente. 


Aplicando normanan internacional 
di maneho di desperdicio sostenibel y 
amical pa medio ambiente asina res- 
petando derecho di ser humano. 

Pa pais Aruba yega na e punto aki ta 
marca un paso hopi importante, paso- 
bra cu e logro aki Aruba ta marcando 
un paso mas cerca di e meta pa cera 
e dump Parkietenbos, cabando cu tur 
e consecuencianan negativo pa me- 
dio ambiente y salud di e ser humano 
asina salvaguardiando e futuro di nos 
siguiente generacionnan. 

Curtis Fraser (POR): 

‘Ta importante pa tin comunicacion habri entre tata y yiu pa 

kibra cultura di taboo’ 


ORANJESTAD - En conexion cu 
celebracion di Dia di Tata, Cur- 
tis Fraser di fraccion POR kier a 
tuma e oportunidad aki pa felicita 
tur tata riba nan dia y na mes mo- 
mento comparti algun palabra di 
conocemento pa refleha riba e dia 
aki ora ta trata e relacion entre un 
mayor y un mucha. 

Fraser ta enfatisa cu riba e dia di tata 
aki laga nos tin chens pa refleha pa 
kico ta sumamente importante pa tene 
comunicacion habri cu nos yiunan y 
ta atento riba nan. Sigur mirando nos 
situacion social recientemente, ta hopi 
esencial pa nos refleha riba algun pun- 
to cu actualmente ta keda bini cerca 
di nos comunidad manera casonan di 
abuso y maltrato. Trevencion mester 
ta un topico hopi grandi, pero e pre- 
gunta ta con ta bay preveni? Ki plan 
tin pa esaki y ki data tin eyfo pa yuda 
cu prevencion?’, Fraser ta comenta. 

Cultura cu hopi taboo; conscien- 
tisacion di maltrato mas tempran 

E ta un simpel cos cu tin di haber 
cu nos cultura: educacion, y simple- 
mente papiando tocante e temanan. 
Ainda nos tin hopi cos taboo, un cul- 
tura cu no ta papia cu otro tocante cos- 
nan, no ta informa. E ta mas facil pa 


haci manera cu e no tin cu reconoce y 
haci algo, akinan nos tin cu cuminsa’, 
Fraser ta expresa. Un manera pa cum- 
insa cu esaki tambe segun Fraser ta pa 
inclui e temanan di abuso y maltrato 
mandatorio den e curriculum di scol, 
pa e muchanan por ta consciente caba 
for di chikito. Awendia tin hopi met- 
odonan moderno con pa introduci e 
temanan aki den curriculum di scol 
por ehempel, y con pa por inclui e 
muchanan den un manera mas pro- 
ductivo. Esaki lo por tuma luga por 
medio di teatro of di cancionnan en- 
tre otro pa asina yuda e muchanan ab- 
sorba e informacion na un forma mas 
adecuado y productivo. 

‘Nos tin miedo di bisa nos muchanan 
e cosnan aki pasobra nos tin miedo di 
introduci nan na un realidad cu nos 
mes tin miedo di dje. Pero berdad ta, 
miho nos proteha nan, si no e mon- 
sternan den nos sociedad ta bay keda 
destrui bida di esnan mas inocente. 
Esaki ta e realidad di mundo, y ta nos 
deber pa cuida nos yiunan for di esaki 
di trempan’, Fraser ta bisa. E ta con- 
clui bisando cu e ta necesario pa duna 
e muchanan e hermentnan pa asina 
nan por proteha nan mes y tambe pa 
por detecta cualkier tipo di problema 
for di trempan. 



Minister Armando Rudy Lampe: 

‘Ningun decision a perhudica of lo bay perhudica 
trahadonan di Traimerdia’ 


ORANJESTAD - Minis- 
ter Rudy Lampe, hunto 
cu Prome Minister Evelyn 
Wever-Croes, a ricibi tra- 


hadonan di Traimerdia. E 
mandatario ta aprecia cu 
tur cos a bay den un bon 
ambiente, y ta kere cu ta 


na mesa, den dialogo, ta 
yega na un solucion. 

E delegacion cu a sinta na 
mesa hunto cu e mandatari- 
onan a trece padilanti nan 
preocupacionnan y Wever- 
Croes a haci palabracion cu 
diaranson lo tin un contesta 
di su parti pa loke ta nan pre- 
ocupacionnan. Sinembargo, 
e dialogo a bay positivo pa 
loke ta trata e trahadonan di 
Traimerdia, segun un comu- 
nicado di gobierno. 

Ya caba Traimerdia tabata den 
Parlamento cu e comision 
fiho di enseñansa, na unda 
nan a trece nan preocupa- 
cionnan y nan a ricibi nan 
contestanan tambe. E manda- 
tario ta contento mirando cu 
varios di e preocupacionnan 
cu ya caba nan a haya con- 
testa riba nan den e reunion 
cu Wever-Croes no a keda 
treci mas padilanti. Esaki ta 
un progreso den e proceso di 
dialogo y esey ta positivo, se- 
gun Lampe. 

Loke cu tambe ta positivo di 


henter e situacion aki ta cu 
tin un grupo cu a acepta e 
mandatario su proposicion pa 
drenta e trayecto di enseñan- 
sa, debi cu Aruba tin mester 
di trahadonan den e organo 
di enseñansa. E mandatario 
a ofrece tur esunnan den 
Traimerdia pa participa den e 
proceso di enseñansa combi- 
na cu un formacion, pa asina 
despues bira assistent di edu- 
cacion of maestro certifica. 

Lampe ta contento mirando 
cu tin un grupo cu a acepta 
e reto aki, debi cu Aruba 
mester di nan, y pa nan mes 
ta un adelanto tambe y un 
logro mas den bida. Tambe 
tin un otro grupo cu a dicidi 
cu lo keda na Traimerdia, un 
proyecto cu sigur ta suma- 
mente importante pa Aruba. 
Rapport di UNICEF for di 
2013 a indica cu na Aruba 
nos tin un problema di neg- 
ligencia di mucha debi cu e 
desaroyo economico a bay 
den un direccion cu bida a 
bira caro na Aruba, unda cu 
mama y tata mester traha y e 
muchanan tin biaha ta keda 


sin guia na cas. Esaki no ta un 
situacion cu ta sano, pa e mo- 
tibo aki mes Traimerdia tin 
un funcion hopi importante 
pa tin guia despues di oranan 
di scol. 

Sinembargo, esunnan cu ta 
keda den e proyecto, nan 
posicion huridico ta garan- 
tisa, esaki ta nifica cu ningun 
decision cu Gobierno tuma 
ta bay perhudica esunnan cu 
ta trahando na Traimerdia. E 
parti aki no mester ta un dis- 
cusion mes, debi cu ningun 
decision a perhudica of lo bay 
perhudica esunnan cu ta traha 
na Traimerdia. Tur lo keda cu 
nan posicion huridico, nan ta 
keda cu nan funcion di duna 
guia na nos muchanan, unda 
cu e muchanan tambe ta sali 
beneficia cu e proyecto di 
Traimerdia. 

Lampe ta spera cu pa otro si- 
man, despues cu ricibi e con- 
testanan di Prome Minister, 
por haci mas avance pa loke ta 
e preocupacionnan cu nan tin 
y poco poco resolve tur nan 
preocupacionnan. 

Minister Ruiz-Maduro ta informa: 

Gobierno a cambia metodo pa calcula prijs di gasolin 



ORANJESTAD - Gobi- 
erno a bay over na uza 
otro metodo pa calcula e 
prijs di benta di gasolin 
na Aruba, saliendo for di e 
prijs riba factura cu RDA 
a paga pa e compra di gas- 
olin, teniendo na cuenta 
tambe e reserva cu tin di e 
producto den tanki. 

Segun un comunicado di go- 
bierno, pa largo tempo Gobi- 
erno a haci uzo di e platafor- 
ma Platts pa calcula e prijs di 
producto petrolero basa riba 
un promedio di cual tabata 
e benta di e productonan aki 
riba e mercado internacional, 
teniendo na cuenta un luna 


di retraso den dicho infor- 
macion. Como cu RDA ta 
un compania di Gobierno 
di Aruba, a presenta e posi- 
bilidad pa yega na e factura 
di locual realmente ta wordo 
paga pa compra di gasolin, y 
a base di esaki stipula e prijs 
di benta di gasolin pa publi- 
co. Antes, ora cu e compra y 
abastecemento di producto 
petrolero tabata den man di 
multinacionalnan na Aruba, 
e informacion aki no tabata 
disponibel pa Departamento 
Economico, na unda ta haci e 
calculo di prijs. 

P’esey pa largo tempo 
a recuri na e informacion cu 



Platts ta ofrece pa por a stipu- 
la e prijs di benta di producto 
petrolero na publico. 

Ta absorba subida di peri- 
odo di transicion 

Pa e periodo di transicion, 
Gobierno a yega na un acu- 
erdo cu RDA cu lo absorba 
gran parti di e subida grandi 
cu tabata tumando luga na e 
momento ey, y esaki a traduci 
su mes den un subida di 11,8 
cen den luna di mei 2019, cu 
mester conta como un subida 
total pa e lunanan di april, 
mei y juni, pa cual RDA a 
cumpra y tin reserva di gaso- 
lin. Si no a haci e cambio di 
metodo y e areglo transitorio 


aki, Pueblo lo mester a con- 
oce subida di prijs di gasolin 
den luna di april di 16 cen, 
subida di 13,9 cen den mei y 
un subida di 7,6 cen den juni. 
Cu e cambio aki, Gobierno 
a percura pa trece tiki alivio 
den cartera di Pueblo. 

Beneficio di e metodo 
nobo ta menos fluctua- 
cion den prijs 

Cu e manera di calcula prijs 
via e factura, cu ta mustra 
kico realmente RDA a paga pa 
compra di gasolin riba mer- 
cado, y teniendo na cuenta e 
prijs cu a ser paga pa e gasolin 
cu tin den reserva den tanki, 
ta spera di por yega na un 


prijs cu ta fluctua menos cu 
e prijs cu ta wordo stipula a 
base di e anotacion di Platts, 
manera cu pa largo tempo a 
wordo haci pa Departamento 
Economico di Aruba. 

Prijs di gasolin den juni ta 
mas abou cu e rebaho se- 
gun Platts 

Riba e plataforma di Platts 
nos por mira cu prijs di gaso- 
lin a baha den luna di juni, 
pero asina mes cu den juni 
no a conoce rebaho di prijs, 
e calculo nobo a ofrece un 
prijs hopi mas abou y Pueblo 
a ricibi un alivio hopi mas 
grandi cu si mester a uza e 
prijs rebaha di Platts. 


Minister a reuni cu ehecutivonan di Guardian Group Holding 


ORANJESTAD - Siman 
pasa diamars, Minister 
Ruiz-Maduro a ricibi 
bishita di e Group CEO 
di Guardian Group Hold- 
ing, Ravi Tewari, hun- 
to cu ehecutivonan di 
Guardian Diego Frankel 
y Jaques van der Scheer. 

Tabata un reunion ameno 
den cual a combersa riba e 
presencia di Guardian Group 
den Caribe specialmente na 
Aruba, Corsou y Boneiro, e 
retonan cu tin y tambe opor- 
tunidad cu nan ta premira. 

Ruiz-Maduro ta gradici 
Guardian Group pa nan 
confiansa den Aruba su eco- 
nomia y tambe e manera 
positivo cu nan ta envolvi 
nan mes cu pueblo a traves 
di, entre otro, e caminata an- 
ual di ‘My Guardian Group 
Walk& Run’. 

Premier Evelyn Wever-Croes: 

‘Implementacion di eGovernment ta un reto complica y lo tuma su tempo’ 


ORANJESTAD - Na luna 
di maart, un grupo di 8 
studiante riba nivel di 
Master di Columbia Uni- 
versity na New York, a bin 
Aruba pa analisa Aruba 
su plan pa eGovernment 
cu enfoke riba e aspecto 
humano. Ademas nan a 
enfoca riba areanan cu lo 
por beneficia e implemen- 
tacion di eGovernment pa 
Aruba pa haci esaki uno 
mas eficiente cu ta posi- 
bel. 

Durante e siman aki e studi- 
antenan a reuni cu diferente 
stakeholders den sector priva 
y publico, pa por a haYa un 
imagen mas miho di Aruba 
su hendenan, y procesonan 
gubernamental. E studian- 
tenan a analisa tambe e pro- 
ceso di transformacion digital 
cu otro paisnan ta imple- 
mentando, entre otro pais- 
nan manera Estonia, Singa- 
pore, Malta, Mexico y Dubai. 
Asina por compronde kico e 
‘best practice’ di e paisnan ta 
y kico Aruba por siña di nan. 

Durante e ultimo simannan, 
e team di studiante aki a en- 
trega un plan di accion cu 
strategianan cu Gobierno di 
Aruba por implementa pa nos 
yega mas cerca na un trans- 
formacion digital completo, 
y tambe con Aruba por crece 
e conocemento di e topico di 
eGovernment den e comuni- 
dad. 


Segun un comunicado di go- 
bierno, e rapport aki, ta ilustra 
iniciativanan cu Gobierno di 
Aruba por implementa, cual 
nan a parti den 4 pilar cual ta: 
Stimula interes; Crece habili- 
dad; “Quick Wins”; Efectivi- 
dad duradero. 

“Quick Wins” lo beneficia 
Aruba grandemente. Algun 
ehempelnan di “Quick Wins” 
ta entre otro: 

Haci e proceso pa 
haya un permiso pa negoshi 
mas eficiente door di ofrece 
un 'light-version’ di un per- 
miso cu temporada di vali- 
dez mas cortico. Un negoshi 
por cuminsa funciona bou 
di cierto limitacion pero e 
negoshi por cuminsa opera 
mientras e proceso pa haya 
permiso ta andando; 

Extende e validez di 
Papel di Cinco Florin. Of- 
rece un papel di 5 florin cu 
ta valido pa un termino mas 
largo. Por ehempel por cobra 
Afl 10.- pa un papel cu tin un 
validez di 6 luna of Afl. 20.- 
pa un papel cu validez di 12 
luna. Asina aki reduci e tem- 
po cu hende nan mester para 
den rij pa busca e papel aki; 

Reduci e tempo para 
den rij pa busca nummer- 
plaat. Aloca mas empleado 
publico ora ta temporada di 
cambia number y asina aki 
reduci e tempo cu e publico 
lo mester para den rij. 

Pagamento di Im- 



puesto. Haci e Sistema di 
impuesto mas digital posibel 
pa duna alivio na tur hende. 
Agilisa esaki pa hende para 
menos den rij y yena nan for- 
mulario online nan mes en 
bes di bay cerca un accoun- 
tant of otro caminda. 

Votacion digital pa e 
siguiente eleccion. Esaki no 
ta eVoting. Lo sigui vota den 
urnanan electoral 
Pa tur e pilarnan, e rapport ta 
ofrece ideanan y strategianan 
cu lo yuda Gobierno di Aru- 
ba, pa asina yega na un trans- 
formacion digital. Gobierno 
di Aruba lo benificia hopi di 
e estudio aki y e lo yuda pone 


Aruba riba e mapa di eGov- 
ernment mundialmente. 

Dentro di poco Gobierno di 
Aruba lo publica e roadmap 
di eGovernment cu ayudo di 
e eGovernment Academy di 
Estonia. E implementacion 
di eGovernment ta un reto 
complica y cu lo tuma su 
tempo, pero si e wordo im- 
plementa den e manera cor- 
ecto, e lo oferece un sistema 
mas transparente y eficiente 
pa e empleado publico y pa 
e servicionan cu Gobierno 
ta brinda nos comunidad 
henter. 


“Pakico eGovernment pa mi 
ta asina importante? Pasobra 
sin eGovernment nos no por 
logra loke cu nos kier logra 
riba e caminda di integridad. 
E proceduranan den gobi- 
erno na e momentonan aki ta 
hopi complica. Y ta dura hopi 
prome cu wordo atendi y of 
logra pa haya permiso, placa 
bek, y of tambe cobransa. 
Esaki ta laga luga habri pa 
confusion loke ta duna espa- 
cio tambe pa corupcion tuma 
luga. Esaki ta loke cu Gobier- 
no kier caba cune y pone tur 
cos cana cu transparencia y 
combati corupcion”, Wever- 
Croes a duna di conoce. 


Otro añapor cuminsa cu 'aangifte' electronico 

DIMP a informa di e proceso di digitalisacion na Minister Ruiz-Maduro 


ORANJESTAD - Pa hopi 
aña tin un proceso di digi- 
talisacion tumando luga 
na Servicio di Impuesto, 
DIMP. Den Presupuesto 
di Pais Aruba pa 2018, a 
aloca un suma extra pa 
asina DIMP por agilisa e 
proceso di digitalisacion. 
Varios cambio a wordo 
introduci, y ta premira cu 
otro aña ta asina leu cu 
Pueblo lo por haci su ? aan- 
gifte ? via electronico. 

Durante e reunion, e Direc- 
tora hunto cu mas ehecutivo 
di DIMP y representante di e 
compania Gravity, cu ta ase- 
sora e departamento guber- 
namental di DIMP, a brinda 
un splicacion di e trabounan 
cu ya a keda cla y cual trabou- 
nan ainda ta pendiente. Hun- 
to cu e proceso di digitalisa- 
cion ta trahando pa por caba 
cu e retraso cu tin. Asina ta 


procesa den 2019, e informa- 
cion fiscal di aña 2015 y 2016, 
y den 2020 lo procesa 2017 y 
2018. Esaki ta importante pa- 
sobra asina Pueblo no mester 
bay warda largo mas pa haya 
restitucion. 

Na e momento aki, DIMP ta 
den e proceso di transicion pa 
pasa di e sistema bieu pa esun 
nobo cu tambe ta den fun- 
cion caba. Na september awo 
e transicion lo keda fmalisa y 
di e manera aki ta bay alivia 
e situacion na unda cu fout- 
nan den cobransa por pasa 
pa olvido. Cu e cambio aki 
tambe na november proximo 
ta bira posibel pa haci entrega 
electronico di e cobransanan 
di impuesto cu ta ser cobra 
pa luna y fmalmente na mita 
di aña 2020 ta premira cu por 
bay over na haci ? aangifte ? di 
tur otro impuesto via electro- 
nico. 

Rosario Bibo awe na 
Alto Vista 



ORANJESTAD - Awe, un dia despues di Dia di 
Tata, lo tin otro Rosario Bibo na kapel di Alto 
Vista. Ta cuminsa resa pa 7or y mey di anochi. 

Na e ocasion aki ta invita specialmente tur hende 
homber pa bin resa e Rosario Bibo. Lo gradici Señor 
pa tur tata cu ta yuda den cuido y educacion di nan 
yiunan. 

Tambe lo resa pa e tatanan cu pa un of otro motibo 
no por ta hunto cu nan yiunan pa ofrece nan amor 
y educacion. 

Comision organisado ta desea tur tata un feliz Dia 
di Tata y ta invita Boso pa bin resa e Rosario Bibo 
dialuna 17 di juni 2019 na Kapel di Alto Vista pa 7or 
y mey di anochi. 


Cu inmenso tristesa ta anuncia, fayecimento 
inesperadamente di nos yui, ruman, nieto, 
prima- primonan y famia stima: 



_ 


Tur cos aki na mundo tin su ora y su 
tempo, 

Ora pa nace y ora pa muri, ora pa yora y 
ora pa hari, 

Ora pa keda keto y ora pa papia, ora pa 
stima y ora pa odia, 

Ora pa guerra y ora pa paz” 
Predicador 3:1, 2, 4, 7, 8 

Cu dolor na nos curason, nos ta anuncia 
fayecimento di nos ser keri: 



Sra. Monica Filomena 
Croes-Kelly 

*04-05-1943 - tl5-06-2019 

Acto di despedida lo wordo anuncia 
despues 



E 


Laga tur loke ta spera mi ta bunita 
Laga tur locual cu mi encontra na caminda 
ta bunita 

Laga tur locual cu mi laga atras keda bunita 

y 

Laga esakinan termina den tur buniteza. 
Cado Wever. 



The Lord is my shepherd; 

I shall not want. 

He makes me lie down in green pastures. 

He leads me beside still waters. 

He restores my soul Psalm 23 vers. 1 & 2 



Faustina Adelia Halman 


Better known as: ‘Machi’ 

Sunrise: January 16,1938 
Sunset: May 13, 2019 

The funeral will take place on Thursday May 20, 
2019 at 4:00 pm at St. Teresita Church and from 
there to the Government Burial Ground in Sabana 
Basora. The body of Machi will be laid out from 2:00 
pm at Church. 

Opportunity for condolences: 

Ad Patres Funeral Home 

Wednesday May 19, 2019 from 7:00 pm to 9:00 pm 


Staff and Management of Ad Patres funeral home extend 
their most sincere condolences to the family. 





“Señor ta mi wardador, mi’n tin falta di 
nada 

Den cunucu di yerba berde e ta ponemi 
sosega. 

E ta hibami na awa trankil, 

Pa mi bolbe haña forsa”. 

Salmo: 23 



Edmar Jay-Quiohn Lampe, 

cariñosamente yama Vaatje’ 

Acto di entiero lo wordo anuncia despues. 


Cu dolor na nos curason, nos kier anuncia 
fayecimento di nos kerida esposa, mama y 
wela: 




Sra.Rosa Caritina 
Tromp-Franken 

Mihor conoci como ‘Jojo’ or ‘Rosa di Tilin’ 
*06-10-1941 - 114-06-2019 

Acto di entiero lo wordo anuncia despues 



Fridoline Veronica Fingal 

*28-01-1940 - fl5-06-2019 
Acto di entiero lowordo anuncia despues 

UKEUSOÑ ' 

facebook. 

Facebook.com/bondianoticia j 

Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 16 Juni 2019 Merdia 




Sorteo # 2592 


2212 


1104 


4259 


Sorteo # 2592 


3601 


Sorteo # 648 


5264 



Sorteo # 2592 


9368 


Cancer 




Sorteo # 


1 

x Jackpot 

0 

x Match 4+ 

3 

x Match 4 

170 

x Afl. 12,00 


J oker 


Letter 


100 . 000 ,- 


nrf j iyD 


Sorteo # 4794 

0 

x Jackpot 

5 

x Match 4 

111 

x Atl. 8,00 


13-15-22-24-30 

840007 



áS&jfA ittUUb 


Afl. 570.000,- 


15 juni2019 

DIARIO 2808 - 3506-0889 DIARIO 



15 juni 2019 

SUPER 4381 
4 

16 juni2019 


SUPER 

4 


16 juni2019 

8754 - 6805-0028 

16 juni 2019 

5690 


oi. 0178 - 4060-2889 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 15 Juni 2019 Anochi 


Sorteo # 6806 


1674 


4481 


4587 


Sorteo # 5850 


8207 


Sorteo # 555 


6594 



Sorteo # 4609 


6760 


Aries 


«ons°S 


Sorteo # 2436 


5290 


6572 


5996 




Sorteo # 2008 


03-07-10-20-30 


1 

x Jackpot 

0 

x Match 4+ 

3 

x Match 4 

170 

x Afl. 12,00 


J oker 19 Letter 


100 . 000 ,- 




Sorteo # 4793 

0 

x Jackpot 

7 

x Match 4 

136 

x Atl. 8,00 


01-03-22-25-30 

8000(57 





Afl. 570.000,- 




Ta bay presenta bo diferente proposi- 
cionnan cu lo cambia bo bida. Wak bon 
con bo ta cambia pa asina bo no perde tur 
cos. Number 5, 27, 37 y 49 


Durante e temporada nan aki bo mester ta 
hopi cauteloso pa bo no bolbe haci e mes 
un foutnan, habri bo wowo bon Tauro. 
Number 4, 24, 36 y 48 


Ta importante pa bo resolve bo prob- 
lemanan pendiente. Pa asina bo por biba 
trankil Number 14, 24, 34 y 44 

Geminis 


Abo tin e capacidad di laga pasa cosnan cu no 
ta afecta bo y bo ta biba trankilisa honesto cu 
bo mes y stima bo mes duna bo mes un poco 
mas amor cancer. Number 9, 14, 24 y 34 


Un persona cu bo no ta spera ta bin cerca 
bo y e ta bay ta para cla pa bo y lo mustra 
bo e berdadero amor, no laga esaki pasa Leo. 
Number 8, 13, 22 y 31 


E circunstancianan cu ta rond di bo ta mo- 
tiva bo pa e caminda di amor y exito biba 
bo momento Virgo suerte ta na caminda. 
Number 7, 12, 21 y 30 


Bo ta bay ta e centro di atraccion libra pero 
tene cuidou pasobra den bo amistadnan bo 
tin un hende cu ta envidia bo sea cauteloso 
y no laga esey daña bo positivismo. Num- 
ber 6, 11, 20 y 33 

Bo ta den e etapa di madurez cambionan 
grandi y decisionnan ta den bo caminda 
tuma e decision corecto y no laga otro 
tuma esey pa bo Scorpio. Number 5, 15, 
21 y 32 





LJ 


E felicidad ta bati na bo porta di bo curason 
esey kier men no cuminsa pospone bo re- 
unionnan importante. Number 3, 13, 20 y 
33 


Sigui bo curason pasobra e nunca ta gaña bo 
pero no perde speransa algo bon ta na camin- 
da pa bo. Number 1, 11, 23 y 30 



Capricomio 


Bo ta move de e tononan di positivismo 
den bo bida amoroso ya cu bo ta den un 
tono di claridad mental sigui asina Acu- 
ario. Number 15, 17, 27 y 39 



nquario 



Pisces 


E influencianan cu bo ta haya di luna Piscis 
ta haci bo importante y positivismo bo ca- 
minda pa suerte ta na caminda y sea posi- 
tivo. Number 15, 17, 27 y 39 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 
Mobility Equipment 
Hire 

Tel: 568 5165 


Dokter na warda 



Oranjestad 

Hospital 

7:00 pm/10:00 pm 

Botica 

Oranjestad: 

Dakota 
Tel. 588 7364 


San Nicolas 

Dr. De Cuba 
Imsan 

na warda 

San Nicolas: 

Seroe Preto 
Tel. 584 4833 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 



Schedule June 2019 


ARR 


DEPT 


BERTH 




07.30 


21.00 


C 




06.30 


15.30 


C 




07.00 


16.00 


C 




06.30 


15.30 


C 




07.30 


21.00 


C 




06.30 


15.30 


C 




07.00 


16.00 


C 




06.30 


15.30 


B 

10.00 

23.30 

C 


TUE 


04 


FREEDOM OF THE SEAS 




WED 


05 


MONARCH 




THU 


06 


CARNIVAL HORIZON 




WED 


12 


MONARCH 




TUE 


18 


FREEDOM OFTHESEAS 




WED 


19 


MONARCH 




THU 


20 


CARNIVAL HORIZON 




WED 


26 


MONARCH 



CARNIVAL MAGIC 


EMERGENCIA 
911 

POLIS 
Oranjestad 
San Nicolas 
Santa Cruz 
Noord 107 

Tip Line 
Brandweer 
Ambulance 
Hospital 
Imsan 

WardaCosta 913 
Seguridad Nacional 11911 
CruzCora 582-2219 


Aloe 


584-4606 

4 Centro Medico 

584-5794 

Central 


585-1965 

Dakota 

588-7364 

Del Pueblo 


582-1253 

Eagle 


587-9011 

Kibrahacha 


583-4908 

Maria 


585-8145 

Di Servicio Noord 

586-4606 

Oduber 


582-1780 

Paradera 


588-6638 

San Lucas 


584-5119 

San Nicolas 


584-5712 

Santa Anna 


586-8181 

Santa Cruz 


585-8028 

Sero Preto 


584-4833 

Trupial 

583-8560 

UTILIDAD 


Setar 


117 

Web 


525-4600 

Elmar 


523-7147 

FUNERARIA 

Aurora 

588-6699 

Ad Patres 


584-2299 

OliveTree 


584-8888 

Royal Funeral H. 

586-4444 


100 

104 

105 

11141 

115 

911 

527-4000 

524-8833 


Centrale Bank van Aruba 

Daily Exchange Rates - 06/14/2019 



Centrale Bank van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.31 

1.33 

1.35 

CHF 

178.68 

179.40 

180.20 

GBP 

2.18 

2.23 

2.29 

JPY 

163.06 

164.55 

166.21 

EUR 

198.76 

200.57 

202.59 

DKK 

25.88 

26.60 

27.40 

NOK 

19.49 

20.21 

21.01 

SEK 

17.81 

18.53 

19.33 


For amounts up to Afl. 100,000 

Fiesta di San Juan y Dera Gay 2019 


ORANJESTAD - E aña 
aki un biaha mas Comis- 
ion Celebracion Dianan 
Nacional, hunto cu Minis- 
terio di Minister di Finan- 
sa, Asunto Economico y 
Cultura y Departamento 
di Cultura Aruba ta a in- 
forma cu nan ta den full 
preparacion pa cu e Cel- 
ebracion di e Fiesta di San 
Juan ‘Dera Gay’, cu ta dia 
24 di juni benidero. 

Manera tur aña, e tres instan- 
cianan aki ta trahando hunto 


pa asina trece tanto actividad 
y informacion pa tanto nos 
scolnan preparatorio y basi- 
co, pero tambe pa nos pueblo 
di Aruba, pa asina inculca 
den nos hobennan nos parti 
folklore y cultural, un di nos 
tradicion y celebracion mas 
bieu y cu ta ser celebra rond 
Aruba den tur bario. 

E aña aki a traha ariba un 
buki di storia cu tocante di e 
fiesta di San Juan, cu ta Titula 
‘Shon Wantomba’, y e cel- 
ebracion di Dia di San Juan, 


31 Cinemas 

Yiarç. 


| VIPAl Pawo © f'c-lm gfliich 
Hfirfiñ£m PSfi£ó Mall 

582-3693 506.007 A 

coribb<iDndnBinMii.cam 

VI Cnribb«n Cincmai Aruba 


MOiE VARIETV IN PfiOOItAMMING AND SHOWIIMES NOW WMH U SCBEENS 


JUKE 13-19 



tHlliHtW.iWCMTh 1 TE5-SATH0HP5OH 


I U T E H A T m N A 1_ 


mim 5:15 

m 

Flt 5: +51 E:28 

19:55 

5A1 3:1» { 5:45 

0 201 1C;55 

5UH 3:101 5:15 

1:3=3 


!;»S 


cxc 


MDHIHU 5:39 
Ffcl 5::Q E:UG 
Ur 3:D9 5:30 
5UH 3:08 5:39 

H:D9 

8U3| 10:39 

UUO 

HUH FHU 1:291 

4.50 

9 20 

FKI 1:79 1 4:591 

9:30 

M:S9 

5AI 1:59:1:29 

14:5=0 

9:30 | 11:59 

5UH 1:59 [ 1:29 

j 4:50 

9:20 


© FlhMI 3DJS 


MQH-Ffl 4:15 
UE-SUii ! U 1 


TONTIAA | TK5ER HU CHfM 

uuple 

THRFJ17 

unda cu durante di un bishita 
na tur e scolnan rond Aruba, 
Departamento di Cultura 
Aruba lo parti esakinan hun- 
to cu e wantomba y e gay, cu 
ta e figuranan principal di e 
historia den e buki, den dje 
ta conta di e dos figuranan cu 
hopi biaha ta ser ilustra den e 
fiesta di San Juan cu ta e Gay, 
como e Wantomba, sigur un 
buki cu lo haya hopi acogida 
y cu lo cay na agrado di nos 
muchanan, cada mucha di 
scol preparatorio y basico di 


eerste te cu derde klas lo rici- 
bi esaki pa asina nan por siña 
mas di un parti di nos folk- 
lore y cultura, cu ta e fiesta di 
San Juan ‘Dera Gay’. 

Tambe nos por bisa cu e aña 
aki nos a ricibi dos peticion 
extra pa cu e celebracion di 
San Juan, cu ta Comision 
Dera Gay Rooi-Kochi di Sa- 
vaneta y tambe Pro Juventud 
Savannah di Sabana Liber 
Noord, y asina nos por bisa 
cu aña tras aña e celebra- 


cion ta creciendo mas y mas. 
CCDN di su banda ta hopi 
contento di por yuda y con- 
tribui cu e organisacionnan 
aki pa asina mantene un di 
nos fiestanan mas bieu di nos 
folklore y tradicion. 

Alabes nos kier a informa cu 
e siguiente luganan cu lo bay 
tin e celebracion di Fiesta di 
San Juan c Dera Gay’ ta: 

S.V Jong San Nicolaas, Cen- 
tro di Bario Brazil, Comision 
Dera Gay Rooi-Kochi, Cen- 
tro di Bario Tanki Lender, 
Fundacion Pro Juventud 
Savannah na Sabana Liber, 
Centro di Bario Playa Pabao, 
Club Huis Sport Boys, Cen- 
tro di Bario Noord, Centro 
di Bario Ayo. 

Nos kier a gradici tambe 
DOW y tur otro instancia cu 
a coopera cu un biaha mas 
nos lo bay celebra nos Fiesta 
di San Juan y c Dera gay’ 2019 


Pronostico di Tempo 


Un alerta pa biento duro 
ta na vigor te otro aviso. 
Un aviso pa boto chikito 
pa lama habri y special- 
mente areanan di costa oost 
te noordwest ta na vigor te 
otro aviso. 

Tempo: 

Parcialmente te temporal- 
mente hopi nubia cu chens 
pa localmente un awasero. 
Temperatura maximo 33 
grado Celsius. 

Temperatura minimo 27 
grado Celsius. 

Bahada di solo: 7:06pm. 
Subida di solo: 6:15am. 

Biento: 

Modera te fuerte for di di- 
reccion oost; 

Forsa 4 te 6 (20 te 50 km/ 


ora, 11 te 27 nudo) 

Den dia duro te posible- 
mente hopi duro den rafaga; 
Forsa 7 te 8 (51 te 64 km/ 
ora, 22 te 35 nudo). 

Situacion general di 
tempo: 

Un ola tropical moviendo 
west lo induci humedad y 
instabilidad den atmosfera 
regional durante proximo 
24 ora. Esaki lo bay oca- 
siona brevemente momen- 
tonan cu hopi nubia, cu por 
produci un awasero local- 
mente. No ta exclui un po- 
sibilidad chikito di lamper 
cu strena. Di otro banda, 
por bisa cu e diferencianan 
di presion di aire den re- 
gion ta aumentando. Esaki 
lo causa un biento fuerte y 



de bes en cuando hopi duro 
den rafaga. Pa e motibo aki, 
un alerta pa biento fuerte y 
lama localmente bruto ta na 
vigor te cu otro aviso. 

Condicion di lama: 

Olanan di lama lo ta for di 
direccion oost cu haltura di 
5 te localmente 9 pia. Un 
aviso pa botonan chikito ta 
na vigor te cu avisa lo con- 
trario, y ta pidi ocupantenan 
di boto chikito pa bay cu 
cautela riba lama habri, spe- 
cialmente na parti oost te 
noordwest di costa. 

Audubon kier proteha monumento oceanico pa puffins 



PORTLAND, Maine (AP) 
— E Sociedad Nacional 
Audubon ta involucrando 
su mes den un demanda 
tocante e futuro di un 
monumento nacional den 
oceano fuera di New Eng- 
land, pasobra e area ta im- 
portante pa parha di lama, 
specialmente e colorido 
puffins (papegaaiduiker). 

Gruponan di piscado a de- 


manda den corte federal con- 
tra e creacion di Northeast 
Canyons and Seamounts Ma- 
rine National Monument, 
cual ex presidente Barack 
Obama a designa na 2016. E 
caso ta den apelacion. Docu- 
mentonan di corte ta mustra 
cu Audubon a move pa en- 
trega un documento ‘amigo 
di corte’ na fabor di mantene 
e monumento. 

Abogadonan pa e gruponan 


di piscado a bisa cu e Obama 
a crea e monumento ilegal- 
mente, uzando e Antiquities 
Act. E gruponan ta inclui 
piscado, cu ta pisca lobster 
y cangreuw, kende ta contra 
e creacion di e monumento 
pasobra el a crea un dificultad 
inhusto pa nan, pasobra ta re- 
stringi unda por pisca. 

Pero e area, di casi 5,000 
miya cuadra, ta specialmente 
importante pa e pufifms At- 


lantico vulnerabel na Maine, 
segun Karen Hyun, vice 
presidente di costa pa Audu- 
bon. Protehja e monumento 
di piscamento comercial lo 
yuda mantene un fuente di 
alimento confiabel pa e par- 
hanan, el a bisa. 

E salud di e poblacion di puf- 
fms ta un boost di turismo 
pa Maine, Hyun a agrega. 
“Ta hopi importante pa sos- 
tenibilidad di e parhanan 


aki”, Hyun a bisa. “Ta trata di 
un especie cual hende ta bin 
na costa di Maine pa mira, 
pa participa den tour di mira 
puffms.” 

Un vocero pa e Administra- 
cion Nacional Oceanico y 
Atmosferico, cual ta super- 
visa piscamento y ocean pa 
gobierno federal, a nenga di 
duna comentario. 

Hues di districto Mericano, 
James Boasberg, a concede e 
mocion di administracion di 
Trump pa elimina e deman- 
da contra e monumento aña 
pasa. E gruponan a apela na 
e Corte di Apelacion pa Dis- 
tricto di Circuito di Colum- 
bia. 

Ainda no a programa argu- 
mentonan oral, segun Jona- 
than Wood, abogado pa e 
gruponan di piscado. E preo- 
cupacion di e piscadonan ta 
cu e Antiquities Act ta aplica 
na tera y no lama, algo cu 
mester ta suficiente pa elimi- 
na e creacion di e monumen- 
to, Wood a bisa. “Un siglo di 
practica presidencial, prec- 
edente huridico, y e separa- 
cion di poder constitucional, 
tur ta mustra cu e contesta ta 
no”, el a bisa. 


CEO: Boeing a comete eror den maneho di problema 



PARIS (AP) — Hefe ehec- 
utivo di Boeing a bisa cu 
e compania a comete un 
‘eror’ den e maneho di un 
sistema di advertencia di 
cabina problematico den 
su 737 Max jet prome cu e 
dos accidente a cobra bida 
di 346 persona, y el a pri- 
minti transparencia mien- 


tras e fabricante di avion 
ta traha pa pone e avion 
bek den aire. 

CEO di Boeing, Dennis 
Muilenburg, a bisa report- 
eronan na Paris prome cu un 
show di aviacion cu e comu- 
nicacion di Boeing cu regula- 
do, clientenan, y publico ‘no 


tabata consistente. Y esey ta 
inaceptabel’. 

E Administracion Federal di 
Aviacion Mericano (FAA) a 
culpa Boeing di no bisa regu- 
ladonan pa mas cu un aña cu 
un indicador di siguridad den 
cabina di e avion mas bendi 
no tabata traha manera tabata 
su intencion. 


Pilotonan tambe a expresa 
rabia cu Boeing no a informa 
nan di e software nobo cu ta 
implica den e accidentenan 
na Indonesia y Ethiopia. 

“Claramente nos tabatin un 
eror den implementacion di 
e alerta”, Muilenburg a bisa. 
E1 a expresa confiansa cu e 
Boeing 737 Max lo ta cla pa 
bula atrobe e aña aki. E mod- 
elo ta riba suelo mundial- 
mente pa tres luna, y regula- 
donan mester aproba e solu- 
cion di Boeing pa e software. 
Muilenburg a yama e acci- 
dentenan di e avionnan di 
Lion Air y Ethiopian Airlines 
un ‘momento defmitivo’ pa 
Boeing, pero e ta kere cu e 
resultado lo ta ‘un compania 
mas fuerte y miho’. 

Papiando prome cu e Paris 
Air Show, Muilenburg a bisa 
cu Boeing ta enfrentando e 
evento cu ‘humildad’ y en- 
focando riba reconstrui con- 
fiansa. 

Na Merca, Boeing a enfrenta 
scrutinio for di miembronan 
di Congreso y FAA tocante 
con a reporta e problema in- 
volucrando un luz di adver- 
tencia den cabina. 

E compania a descubri na 
2017 cu un luz di adverten- 


cia, designa pa alerta piloto 
ora sensornan midiendo e 
angulo di e punta di e avion 
por ta ekiboca, unicamente ta 
traha si e aerolinea a cumpra 
un componente apart. 

E sensornan di midi angulo 
ta implica den e accidente de 
Lion Air na Indonesia, y e ac- 
cidente di Ethiopian Airlines 
na maart. E sensornan a faya, 
alertando software pa pusha e 
punta di e avion abou. E pilo- 
tonan no a logra tuma control 
di e avion bek. 

Boeing a bisa FAA di locual 
nan a haya sa na 2017 despues 
di e accidente na Indonesia 
na october. Boeing y FAA a 
bisa cu e luz di advertencia 
no tabata critico pa siguridad 
aereo. 

Muilenburg ta anticipa un 
cantidad limita di pedido du- 
rante e show di Paris, e prome 
show aereo mayor desde e ac- 
cidentenan, pero a bisa cu ta 
importante pa atende pa pa- 
pia cu clientenan y otronan 
den e industria. Ademas el a 
anuncia cu Boeing ta lantan- 
do su prome pronostico a 
largo plaso pa demanda di 
avion, notablemente entre 
crecemento sosteni na Asia. 

Minister Armando Rudy Lampe: 

‘No ta humano pa duna docentenan cu tin trabou full-time un tarea mas 

den Traimerdia’ 



ORANJESTAD - Minister Ar- 
mando Rudy Lampe ta kere cu 
mescos cu ta respeta derecho di 
esunnan cu ta traha na traimer- 
dia, mester respeta e derecho di e 
muchanan tambe. P’esey mes den 
futuro ta spera cu tur stakehold- 
er na Aruba tuma na cuenta cu 
muchanan cu ta bin pa ricibi guia 
lo no por wordo laga un banda. 

Lampe ta kere cu e les cu nos tur a 
siña di dje na e momentonan aki ta cu 
nos mester keda enfoca riba e derecho 
di mucha, paso e mucha ta central. 
Sinembargo, Lampe ta compronde 
cu cambionan, aunke con chikito nan 
por ta, ta crea intrankilidad, segun un 
comunicado di gobierno. 

Un di e cambionan cu a trece padi- 
lanti caba ta pa esunnan cu ya caba ta 
maestro di scol durante full e parti di 
mainta, y despues merdia nan mester 
prepara nan lesnan y kijk nan lesnan 
pa e siguiente dia, pero cu tur esaki 
riba dje tin acerca traimerdia, banda 
di su trabao di 8 ora den dia. Esaki 
por trece consecuencia, p’esey mes 
Lampe kier proteha nos maestronan. 
Berdad cu Aruba tin scarsedad di 
maestra y maestro, y esunnan cu tin, 
gobierno no ta desea di overbelast 
nan y tampoco pa nan neglisha nan 


trabao door di cansancio. Loke cu ta 
un realidad, e trabao di un maestra of 
maestro dia pa dia ta mas dificil, y e ta 
un cansancio mental. 

E decision a keda tuma pa e maestro- 
nan cu ya caba tin un trabou full-time 


di 8 ora den enseñansa, no ta huma- 
no pa bolbe duna nan un tarea mas 
den traimerdia. Pa e motibo aki mes 
a pone un stop na e parti aki, pa pro- 
teha e maestronan pa asina nan por 
enfoca y duna les parti mainta, unda 


cu e studiante den dia ta haya e aten- 
cion necesario. 

Esaki ta un di e cambionan chikito 
cu a keda implementa, y cu ta creando 
cierto insiguridad cerca esunnan cu ta 
trahando den traimerdia. Ta impor- 
tante pa keda motiva nos muchanan 
pa sigui e bunita trabao di maestra, 
debi cu hopi di nos docentenan ta ba- 
hando cu pension, y esaki ta causa cu 
Aruba ta bay tin mester di hopi maes- 
tra y maestro pa reemplasa e cuponan. 
Si esunnan cu ta den traimerdia kier 
crece pa drenta e trayecto di enseñan- 
sa, ta keda cupo pa e studiantenan cu 
ta studiando pa assistent di maestro 
drenta traimerdia. No ta na Aruba so, 
pero na Hulanda y otro paisnan a haci 
diferente investigacion cuanto un 
docente por keda duna les. Na mo- 
mento cu un maestro ta overwerkt, e 
no ta funciona optimal, y e por yega 
na e extremo di perde control di e 
situacion, y esey ta netamente loke cu 
kier evita. Mester tin siguridad pa e 
muchanan cu ta den enseñansa den 
dia, y tambe siguridad pa e muchanan 
di traimerdia. Esaki ta rekeri tambe 
cu un maestra y maestro ta den balans 
cu su mes. Banda di tur esaki, mayo- 
ria maestro y maestro tin un famia y 
tambe tin nan propio yiu cu mester di 
nan atencion tambe. 


Fundacion Alzheimer Aruba tocante Maltrato di Anciano (Parti 1) 



ORANJESTAD - Riba 15 di juni, 
Dia Internacional contra Mal- 
trato di Anciano 2019, Fundacion 
Alzheimer Aruba (F.A.A.) ta duna 
atencion na con pa señala, recon- 
oce y preveni e problematico aki. 
E aña aki ta pone enfasis riba e 
banda scur di Maltrato / Abuso di 
Anciano. 

E constelacion di e poblacion mundi- 
al a cambia drastico ultimo decadan- 
an, mientras e expectativa di bida cada 


bes a bira mas halto y e poblacion a 
enbiehese substancial. 

Na Aruba esaki kiermen cu den trinta 
aña, e cantidad di persona cu edad di 
65+ aña lo mas cu redobla. A pesar di 
e transformacion demografico aki, y e 
cambionan y retonan social cu esaki 
ta trece cune, no ta mucho tempo 
pasa cu a cuminsa un analisis profun- 
do di e derecho di anciano, riba nivel 
mundial, regional y nacional. 

Algun conclusion te awo ta cu abuso 


of maltrato di anciano (manera explo- 
tacion fmanciero) y mal cuido di An- 
ciano ta tuma luga frecuentemente, y 
mayoria bes no ta raporta; y cu gas- 
tonan humano y fmanciero consid- 
erabel. Segun cu e ‘Babyboomer’-nan 
ta enbiehese, e frecuencia di maltrato 
y descuido di anciano probablemente 
tambe lo aumenta y lo afecta mas 
famia. Nos ancianonan mester por 
sinti nan sigur den nan ambiente y 
na cas. Lamentablemente, e siguri- 
dad necesario cada bes ta bira menos, 
unda cada persona di 65 + aña por cay 
den un situacion unda ta traspasa lim- 
itenan di e anciano y/of ta trat’e sin 
respet. 

Un crimen scondi 

E fenomeno di maltrato y descuido 
di un anciano ta un crimen. Un cri- 
men cu pa diferente motibo y/of 
causa (specialmente door di isolacion 
social, exclusion, soledad) apenas ta 
wordo raporta of ta wordo scondi 
hopi tempo cu chens di consecuencia 
fatal. 

Den un investigacion na 2018, haci 
bou encargo di ‘Wetenschappelijk 
Onderzoek- en Documentatiecen- 
trum’ (WODC) ta resulta cu 1 den 
20 persona di 65+ aña na Hulan- 
da, bibando na cas, a yega di wordo 
maltrata di un of otro forma (incluso 
abuso fmanciero). 

Segun e instituto Mericano ‘National 


Committee for the Prevention of El- 
der Abuse’ (NCPEA), mas di 80% di 
maltrato di anciano na Merca no ta 
wordo raporta door di e ancianonan. E 
motibonan p’esaki ta entre otro: ber- 
guensa di haci un denuncia y admiti 
cu nan ta victima di casonan di abuso, 
sentimento di culpabilidad, miedo pa 
represaya, miedo di perde nan inde- 
pendencia di biba den nan mesun cas 
(un ambiente di confiansa), worry pa 
revancha, no tin conocemento di nan 
derecho, no sa con y na unda por haya 
ayudo, no por comunica e maltrato of 
abuso door di limitacion cognitivo/ 
handicap, diferencia cultural y prob- 
lema di idioma. 

NCPEA ta menciona cu lamentable- 
mente, mayoria bes e malhechor ta 
un miembro di famia. Tambe ta sos- 
ode cu maltrato of descuido ta wordo 
haci door di persona(nan) cu e an- 
ciano, den un ambiente personal of 
profesional, ta depende di dje of cu e 
mester por confia. 

E dependencia di cuido y ayudo, 
boluntario of profesional, por ta 
un di e motibonan cu e anciano 
ta keda sin tuma accion y con- 
secuentemente ta preveni cu e 
crimen aki ta wordo descubri. 

Parti 2 di e relato aki lo explora e dife- 
rente tipo di maltrato di anciano, y lo 
aparece den nos proximo edicion. 

AZV no ta cubri transplante di higra, maske e cirugia ta 90% exitoso 



ORANJESTAD - Bon 
Dia Aruba a papia cu rep- 
resentantenan di Lever 
Stichting Aruba, kende a 
conta tocante e retonan 
pa cu malesa di higra na 
Aruba. 

Lever Stichting Aruba ta un 
organisacion sin fin di lucro, 
cu a cuminsa 12 di januari 
2018. E fundacion ta un ini- 
ciativa di su presidente, Ma- 
rio Arends kende a ricibi un 
transplante di higra na aña 
2016, y kier comparti su ex- 
periencianan pa asina yuda 
preveni cu ciudadanonan na 
Aruba mester pasa door di e 
mesun situacion cu Arends a 
pasa aden. 

Ta importante destaca cu e 
higra ta e di dos organo mas 
importante di e curpa, ta nec- 
esario cu hende mester purba 
di mantene un bida saluda- 
bel, pa motibo cu ta necesario 
pa biba y ta e laboratorio di e 
organismo, ora e ta procesa y 
forma un serie di nutriente. 

Durante un entrevista cu Bon 
Dia Aruba a tene cu Catalina 
Arends, secretaria di Lever 
Stichting Aruba, el a splica cu 
un di e obhetivo principal di 
e fundacion ta pa conscientisa 
e pueblo di Aruba riba male- 
sanan di higra, di igual forma 
preveni cu mas hende lo por 
sufri door di e malesanan aki. 

E1 a duna di conoce cu e fun- 
dacion ta encarga di guia y 
yuda e pashentnan cu mester 
haci transplante di higra. Esa- 
ki ta un decision cu ta afecta 
e pashent y henter famia. 
Un problema masha grandi 
ta cu na Aruba no ta posibel 
pa haci transplante di higra, y 
di igual forma e seguro AZV 
no ta cubri e cirugia di trans- 
plante. Esey tambe ta un di 
e propositonan cu nan kier 
logra. 

“Un persona cu ta afecta, cu 
un malesa di higra, mester 
bay Hulanda y nan mes mes- 
ter cubri tur e gastonan, full e 
proceso di cirugia y recupera- 
cion”, Arends a informa. 

Catalina a señala cu na Aruba 
ta existi hopi caso di person- 
anan cu ta afecta cu problema 
di higra, parti di e hunta di- 
rectiva di e fundacion ta con- 
ta cu un dokter cu ta un spe- 
cialista. E1 a splica cu e caso- 
nan ta hopi pa via di alcohol, 
pero tambe ta existi casonan 
di personanan cu no ta bebe 
alcohol pero nan a haya male- 
sa di higra. E1 a expresa cu e 
causa por ta algo hereditario 


of mal nutricion. 

“E transplante di higra ta un 
operacion grandi, pero e ta 
un operacion cu nan a desa- 
roya asina hopi riba dje, cu ta 
un operacion cu 90% di per- 
sona tin un chens di sobrevivi 
pa añanan, p’esey nos ta de- 
sea pa AZV cuminsa cubri e 
cirugia of e cuido despues di 
cirugia”, Arends a afirma. 

E1 a sigura cu un persona cu 
nacionalidad Hulandes como 
un Arubiano cu a transplan- 
ta caba na Hulanda, e tin cu 
keda controla eynan, no por 
regresa Aruba. Cu excep- 
cion di personanan cu tin e 
manera financiero pa cu nan 
propio placa cubri cada bes 
pa bula Hulanda, dos biaha 
pa aña, y asina cubri e gasto 
di pasashi, estadia y gastonan 
medico di control. P’esey ta 
existi hopi Arubianonan cu ta 
keda biba na Hulanda. 

“Esaki ta algo cu ta causa 
shock pa e personanan, pa 
motibo cu nan no sa na unda 
mester cuminsa si nan no tin 
e recursonan. Esey ta pasa 
hopi, nan no sa kico pa haci 
of na unda nan mester bay, 
eynan Lever Stichting Aruba 
ta haci su trabou”, el a afirma. 
E operacion di transplante di 
higra tin un costo di aproxi- 
madamente 100.000 euro. 
Door cu Arubianonan tin pa- 
spoort Hulandes e ora ey nan 
ta inscribi eynan y nan ta cera 
un seguro, y asina ta cubri e 
cirugia. “Esey ta un bendi- 
cion, pero pa e persona yega 
eynan, mester bay biba na 
Hulanda”, Arends a afirma. 
Catalina Arends tambe a 
duna di conoce cu e funda- 
cion ta den busca di bolun- 
tarionan pa motibo cu nan ta 
creciendo, y e trabou ta bira 
mas hopi pa cumpli y haci lo 
mas posibel pa yuda hende, 
conscientisa y preveni. 

E1 a manifesta cu un hende 
cu ta saludabel hopi biaha no 
ta pensa riba su higra. Hende 
mester ta consciente di kico ta 
consumi, pa motibo cu higra 
no ta duna ni un sintoma te 
ora ta laat caba. Door di esey 
un di e sintoma mas popular 
ta cu e persona por bira geel, 
of e cuero ta bira geel, paso- 
bra e higra no por procesa 
cierto toxico. 

Pa fmalisa, a comenta cu e 
aña aki nan tin planea pa haci 
diferente charla den diferente 
bario, pa sigui cu e conscien- 
tisacion, y e la bisa cu nan ta 
espera cu prome di fin di aña 
nan lo por logra esey. 








































